... a následne sme spolupracovali aj s certifikačnou autoritou na dodaní nového kľúča o dĺžke 3072 bitov, ktorý už vlastne či akademickou pôdou z Masarykova univerzity alebo či inými špecialistami z oblasti IT, bol deklarovaný, že je bezpečný a nie je heknuteľný.

Po tom ako objavili informácie o zraniteľnosti zariadení na vyhotovenie kvalifikovaných elektronických podpisov, ministerstvo vnútra 23. októbra 2017 avizovalo , že " v dohľadnom čase doterajší 2048 bitový kľúčový pár na občianskom preukaze nahradí bezpečnejším s dĺžkou 3072 bitov ". Následne rezort 31. októbra oznámil, že pristúpil k výmene potenciálne zraniteľných elektronických podpisov za bezpečnejšie : „ Na pracoviskách dokladov od 31. októbra 2017 možno požiadať o výmenu certifikátov pre elektronický podpis za bezpečnejšie, 3072-bitové certifikáty. " Petr Švenda z výskumného tímu Masarykovej univerzity, ktorý chybu odhalil, potvrdil, že " RSA kľúč s 3 072 bitmi nie je možné pomocou nami aktuálne známej metódy faktorizovať a získať tak privátny kľúč (v čase považovateľnom za prakticky uskutočniteľný útok) ". Možnosť hackerského útoku sa v budúcnosti nedá vylúčiť, avšak výrok vzhľadom na súčasnú situáciu môžeme považovať za pravdivý. Chybu v bezpečnosti spravila nemecká spoločnosť Infineon, ktorá spomínané kľúče vytvára. Odhalil ju výskumný tím Masarykovej univerzity. Ten prišiel na metódu, ako sa kľúč používaný v elektronických občianskych preukazoch (2048-bitový) dá pomerne ľahko a rýchlo vypočítať. Podľa NBÚ sa kľúčov RSA-3072 problém netýka, keďže matematická slabá stránka algoritmu sa na túto dĺžku kľúčov nevzťahuje. Expert na kryptografiu Petr Švenda, ktorý sa podieľal na odhalení zraniteľnosti v generovaní šifrovacích kľúčov pripustil , že " v budúcnosti môže dôjsť k zlepšeniu navrhnutého útoku a dnešný predpoklad o dostatočnej dĺžke kľúča a nemožnosti vykonať reálny útok sa zmení. " Server DSL.sk, ktorý informuje o dianí zo sveta IT, prišiel s informáciou, že aj na generovanie nových 3072-bitových kľúčov na eID sa používa zraniteľná knižnica. Zdôrazňujú však, že " podľa informácií dostupných teraz je stále potrebné považovať 3072-bitové RSA kľúče generované na eID za prakticky bezpečné ". Dátum zverejnenia analýzy: 25.05.2018 Naspäť Nahlásiť chybu

zraniteľnosti avizovalo bezpečnejšie výskumného Chybu RSA-3072 šifrovacích Zdôrazňujú


Toto programové vyhlásenie vlády, ktoré je predložené, je aj kvalitatívne zaujímavé tým, že prešlo veľmi širokým dialógom so sociálnymi partnermi. Absolvovali sme sto rokovaní, so všetkými sociálnymi partnermi, dokonca sme rozšírili tento okruh a vznikol z toho dokument, na ktorom sme sa prakticky dohodli. Nechcem povedať, že na sto percent, ale sociálni partneri hovoria, že minimálne 80 % požiadaviek, ktoré chceli tam mať, tak tam jednoducho vidia.

Výrok hodnotíme ako neoveriteľný. Predstavitelia súčasnej vlády sa síce skutočne stretávajú so sociálnymi partnermi, nepodarilo sa nám však zistiť presné číslo týchto stretnutí. Okrem toho sa nám podarilo nájsť tvrdenie iba od jedného z niekoľkých sociálnych partnerov o tom, že minimálne 80 % jeho požiadaviek bolo v programe splnených Robert Fico ešte pred menovaním za predsedu vlády navrhol stretnutia so sociálnymi partnermi. Jedno z nich sa konalo koncom marca v roku 2012 v reštaurácií pri Bratislavskom hrade, kde sa Fico stretol s predstaviteľmi odborov, katolíckej a evanjelickej cirkvi, Asociáciou zamestnávateľov, Združením miest a obcí, Klubom 500 a bratislavským arcibiskupom Stanislavom Zvolenským. Premiér Fico tvrdil , že: " by bolo by chybou nevyužiť potenciál, kapacitu a skúsenosti sociálnych partnerov a iných inštitúcií pôsobiacich na Slovensku práve pri tvorbe vyhlásenia." Ďalšie stretnutie sa konalo v apríli 2012, kedy Fico prijal predstaviteľov Združenia miest a obcí Slovenska na ktorom sa zúčastnili aj minister financií SR Peter Kažimír a minister vnútra SR Robert Kaliňák. Tohto zasadnutia sa takisto zúčastnil aj Ján Richter. Súčasťou iniciatívy ministra práce, sociálnych vecí a rodiny Jána Richtera je aj novelizovať Zákonník práce práve prostredníctvom dialógu so sociálnymi partnerov do konca roku 2012. Čo sa týka kooperácie ostatných ministrov súčasnej vlády so sociálnymi partnermi patrí k nim aj Ján Počiatek. Ten konštatoval , že: " Považujem za potrebné vypočuť si názory všetkých zainteresovaných. Našim cieľom je, aby programové vyhlásenie vlády bolo vecou spoločenského konsenzu ". Stretol sa tak so železničnými odborármi, ktorí vyjadrovali potrebu dokončiť revitalizáciu železničného sektora. Minister Čaplovič sa takisto podieľal na spolupráci so sociálnymi partnermi. Tvrdil, že ich komunikácia bude fungovať na základe „štvorpartity“, a to zástupcovia odborov, zamestnávateľov, zriaďovateľov škôl a štátu. Minister povedal, že: „Len v takomto zložení je možné riešiť problémy v našom školstve, Sociálni partneri predložili svoje návrhy, ktoré sa týkajú všetkých sfér verejného života, od finančnej politiky až po zmeny v justícii a zdravotníctve. Svoje požiadavky predložila napríklad aj Asociácia zamestnávateľských zväzov a združení, zástupcovia cirkvy, Jednota dôchodcov na Slovensku či Združenie miest a obcí Slovenska. Na portáli aktualne.sk sme našli reakcie predstaviteľov sociálnych partnerov, kde vyjadrili svoje postavenie voči programovému vyhláseniu vlády. Najviac slov chvály zaznelo od Konfederácie odborových zväzov (KOZ) - Miroslav Gazdík tvrdí, že podstatná časť z ich požiadaviek sa " svojim spôsobom do programového vyhlásenia vlády " dostala. Podľa portálu topky.sk (1. máj 2012) dokonca: " Prezident KOZ Miroslav Gazdík zopakoval, že odborári vedia nájsť v Programovom vyhlásení vlády minimálne 80 percent svojich požiadaviek ". Zamestnávatelia majú na vec o niečo odlišný názor, keď najviac výhrad majú k vládnemu plánu novelizovania Zákonníku práce a žiadajú tiež pokračovanie úsporných opatrení. Niektorých však vláda svojimi konsolidačnými plánmi uspokojila . Viac či menej obozretné a vyčkávajúce stanovisko zatiaľ k programovému vyhláseniu vlády zvolila Konferencia biskupov Slovenska (KBS). Ako totiž pre Aktuálne.sk pripomenul hovorca slovenských biskupov Jozef Kováčik, programové vyhlásenie je pomerne obsiahlym i všeobecným dokumentom. " Sme radi, že v náznakoch sa v ňom objavujú i body, ktoré predložila KBS. Veríme, že ich konkrétna realizácia bude predmetom ďalších stretnutí a rokovaní s kompetentnými osobami ," poznamenal Kováčik. Dátum zverejnenia analýzy: 07.05.2012 Naspäť Nahlásiť chybu

tvrdil

konalo

novelizovať Zákonník práce

konštatoval

predložili

aktualne.sk

topky.sk

žiadajú

Aktuálne.sk


Sme odobrali 43 vzoriek s podozrením na konské mäso. Z tých 43 vzoriek sme zatiaľ ukončili testy na 26, všetky boli definované ako nezávadné.

Demagog.sk nezistil koľko vzoriek je ku dnešnému dňu odobratých, koľko testov je už ukončených a kým výsledkom. Kontrola by mala prebiehať približne do polovice marca 2013, a odobratých by malo byť 50 vzoriek. Výrok hodnotíme ako neoveriteľný. Ku kontrole vzoriek sa vyjadrila štátna tajomníčka ministerstva Magdaléna Lacko- Bartošová pre TASR. Kontrola má podľa jej slov trvať jeden mesiac so začiatkom najskôr 15. februára, čo je deň uzavretia dohody o jej priebehu. Ku dňa 26. februára 2013 bolo odobratých 12 vzoriek, všetky boli negatívne. TASR , 26. februára 2013: "Kvôli afére s konským mäsom sa už 15. februára konalo mimoriadne zasadnutie Stáleho výboru pre zdravie zvierat, kde bol prijatý plán kontrol s cieľom stanoviť mieru rozšírenia podobných praktík na predaj potravín, ktoré obsahujú aj konské mäso. Tam sa dohodlo, že každá krajina v priebehu jedného mesiaca bude musieť kontrolovať určitý počet vzoriek. " Slovensko musí skontrolovať 50 vzoriek výrobkov a na každých 50 ton konského mäsa odobrať vzorku na zisťovanie obsahu fenylbutazónu," spresnila štátna tajomníčka v rozhovore pre TASR. Zdôraznila, že v 12 doteraz odobratých vzorkách sa konské mäso nepotvrdilo ." Z uvedeného vyplýva, že táto kontrola ešte nie je ukončená, a teda Ľubomír Jahnátek zrejme vychádza z čiastkových záverov kontroly, ktoré neboli oficiálne zverejnené Ministerstvom pôdohospodárstva, alebo Štátnou veterinárnou a potravinovou správa SR. Dátum zverejnenia analýzy: 04.03.2013 Naspäť Nahlásiť chybu

TASR


Navrhujeme (OĽaNO-NOVA, pozn.) v podstate ako jediní z opozície, zavedenie 50 % dane z príjmu pre banky, regulované subjekty, energetické monopoly.

OĽaNO-NOVA naozaj navrhujú zavedenie 50 % dane z príjmu pre banky, regulované subjekty a energetické monopoly. Daň by sa podľa Matoviča mala dotýkať 77 veľkých podnikov na Slovensku. Tento návrh, spolu ďalšími 22 kľúčovými opatreniami predstavili spolu so šéfom NOVA Danielom Lipšicom v Zmluve so Slovenskom . Matovič v diskusii konkretizoval, že referuje k "relevantným opozičným stranám". Žiadna strana, ktorá mala podľa posledných prieskumov šancu dostať sa do parlamentu zavedenie takejto dane vo svojich programových vyhláseniach nemá. Výrok preto hodnotíme ako pravdivý. Denník SME porovnával odpovede všetkých kandidujúcich strán na otázku " Ponecháte dve sadzby dane z príjmu pre fyzické osoby na úrovni 19 percent a 25 percent a pre firmy na úrovni 22 percent? " Sadzbu vo výške 50 % okrem OĽaNO-NOVA spomenula len strana Sme rodina, ktorá uviedla, že " Oligopoly - napríklad banky alebo telekomunikační operátori - by mali platiť daň až do výšky 33 percent. Monopoly (SPP - Distribúcia, ZSE, VSE, SSE - distribučné spoločnosti) by mali platiť daň až do výšky 50 percent ." Preferencie tejto strany sa podľa posledných prieskumov pohybovala medzi 3 až 4 %. Taktiež sa v súčasnej dobe nejedná o opozičnú stranu vo význame parlamentnej strany, ktorá by tvorila opozíciu voči vládnucemu Smeru, nakoľko kandiduje vo svojich prvých voľbách a celkovo sa jedná o mladú stranu. Dátum zverejnenia analýzy: 26.02.2016 Naspäť Nahlásiť chybu

dotýkať
Zmluve so Slovenskom
SME
posledných prieskumov


Je pravdou, že Ján Žitňanský je šestnásť rokov predsedom bytovej komisie v meste Trnava.

predsedom
bytovej komisie


Predovšetkým pán minister financií má mandát už hlasovaním Národnej rady o eurovale jedna 140 poslancami.

V auguste 2010 NR SR schválila zmluvu , ktorou sa Slovensko zaviazalo k ručeniu za pôžičky poskytnuté krajinám eurozóny, ktoré by sa dostali do finančných ťažkostí. Za schválenie hlasovalo 140 poslancov (hlasovanie nájdete tu ). Podpora takejto podoby účasti na Eurovale 1 priniesla teda vzácnu zhodu medzi opozičnými aj koaličnými stranami.

zmluvu tu


SDKÚ DS reagovala na tieto podozrenia (uvedené v spise Gorila pozn.) tým, že nad rámec zákona zvýšila transparentnosť svojho financovania zverejňujeme na našej stránke omnoho viac informácií ako mnohé iné politické strany. A nad rámec zákona.

V Zákone zo 4. februára 2005 o politických stranách a politických hnutiach sa v Základných ustanoveniach v § 1 uvádza, že: Tento zákon ustanovuje podmienky vzniku politickej strany a politického hnutia (ďalej len „strana“), register strán, podmienky zániku strany, práva a povinnosti strany, hospodárenie a financovanie strany, sankcie za nesplnenie povinností . Konkrétne pravidlá hospodárenia a financovania strany je možné si prečítať vo švrtej časti Zákona TU . Táto časť zákona definuje okrem iného možné náklady na účel volieb, príjmy strany, dary a iné bezodplatné plnenia, či príspevok zo štátneho rozpočtu. Zaujímavosťou je, že sa v dokumente ani jedenkrát nespomína transparentnosť, ktorá by ukotvovala stranám uvádzať zdroje svojho financovania na verejných fórach, napríklad na svojej oficiálnej webovej stránke. Demagog.sk sa teda snažil zistiť, či podľa výroku skutočne obsahuje stránka SDKÚ-DS aspoň tomuto podobné informácie, čo by bolo nad rámec zákona. V prvom rade sme našli članok , kde boli odkazy na Transparency International a na už zavedené zákony a kroky týkajúce sa verejného obstarávania. Ďalej sme sa dopracovali k dokumentom ohľadne finančných správ a Darcov . Tu sme našli aj Predbežnú správu k voľbám do NR SR 2012. a Z áverečnú správu k voľbám do NR SR 2010)

TU
članok
Darcov
správu
áverečnú správu
Smeru
SDKÚ


...(vláda, pozn.) prehodnotí prístup k regulácii hazardných hier zmenou zákona o hazardných hrách v oblasti prevádzkovania a propagovania hazardných hier zahraničnými subjektmi...

Jedná sa o novelu zákona č. 171/2005 Z.z. o hazardných hrách a o zmene a doplnení niektorých zákonov. Táto novela bola doručená 23.9. 2016 a jej schválenie sa uskutočnilo 29.11. 2016, návrh podala koalícia, konkrétne ministerstvo financií.´

č. 171/2005
TU
firmy


Oficiálna pozícia našej politickej strany je, že za žiadnych okolností nechceme dopustiť, aby tu boli prítomné trvalo cudzie vojská.

Nevieme zistiť, či je oficiálne stanovisko SaS, aby na Slovensku neboli trvalo žiadne cudzie vojská.

ozbrojené sily.


v roku 2007 som zorganizoval memorandum, bol to vtedy ešte župan Bajan, mal sa postaviť pezinsko-grobsko-modranský obchvat, bolo na to 24 miliónov v operačnom programe Dopravná infraštruktúra..

Starosta Vajnor Ján Mrva bol v roku 2007 iniciátorom Memoranda o spolupráci pri rozvoji dopravnej infraštruktúry v severovýchodnej časti Bratislavského samosprávneho kraja (BSK). Pod memorandum, ktoré zahŕňa aj tzv. pezinsko-grobsko-modranský obchvat sa podpísal vtedajší predseda BSK Vladimír Bajan a niekoľko zástupcov obcí danej oblasti. Dostupné údaje však ukázali, že pôvodne bolo na tento projekt v rámci Operačného programu (OP) Doprava vyčlenených 36 miliónov eur. Táto suma bude rozdelená medzi ďalšími projektmi a na práce súvisiace s vybudovaním obchvatu pôjde približne 10 miliónov eur. Výrok hodnotíme ako nepravdivý. Memorandum o porozumení a vzájomnej spolupráci pri rozvoji dopravnej infraštruktúry severovýchodnej časti Hl. m. SR Bratislavy a priľahlého Bratislavského samosprávneho kraja vzniklo z iniciatívy Jána Mrvu v roku 2007. Okrem predsedu BSK Bajana sa k nemu svojim podpisom 4. septembra 2007 pripojili aj zástupcovia Bratislavy, Mestskej časti Bratislava – Rača, mesta Svätý Jur, a zástupcovia obcí Chorvátsky Grob a Slovenský Grob. Na základe ich presvedčenia, že rozvoj dopravnej infraštruktúry má "priamy vplyv na hospodársky rast celého Bratislavského regiónu" patria medzi ciele memoranda aj severovýchodný a severný obchvat Vajnor (na odvedenie dopravy z Pezinku a Senca na D1 alebo Seneckú cestu), Grobský obchvat, obchvat mesta Svätý Jur. Celkovo malo dôjsť k zlepšeniu bezpečnosti a plynulosti dopravy prostredníctvom zabezpečenia výjazdu na D1 a nultý okruh Bratislavy pre ľudí z územia medzi Pezinkom a Sencom ( .pdf , s. 2-3). Prvou etapou obchvatu Pezinka a Modry je obchvat Grobov, ktorý má začínať v Grinave, pokračovať na Slovenský Grob, cez križovatku Triblavina, a vyústiť na diaľnici D1. Plán trasy celého úseku však ešte stále nie je dokončený. Dokument Plnenie Akčného plánu Úradu Bratislavského samosprávneho kraja pre implementáciu Programu hospodárskeho a sociálneho rozvoja BSK na roky 2014-2020 z 20. februára 2015 obsahuje bod č. 25, ktorým je "Vybudovanie obchvatu Pezinok - Modra". Do dátumu prejednávania tohto dokumentu boli splnené len dva kľúčové kroky: analýza súladu územných plánov obcí s územným plánom kraja v prípade rezervácie územia pre vybudovanie obchvatu (jún 2014) a zostavenie multisektorového projektového tímu (2015). Projekt bol definovaný ako "veľký a významný projekt pre územie BSK, na ktorý sa budú čerpať aj prostriedky EÚ" , a podľa pôvodného harmonogramu mal byť dokončený v júni 2023 ( .pdf , s. 20-22). Do konca roku 2016 bol pre pokračovanie projektu obchvatu prekážkou chýbajúci územný plán Pezinka. Po jeho dokončení narazili starostovia obcí v dotknutej oblasti na problém s nedostatkom financií. Pôvodne vyčlenená suma 36 miliónov eur z OP Doprava bola začiatkom roku 2017 znížená na 10 miliónov eur. Táto suma sa použije na spomínanú prvú etapu výstavby. V máji 2017 sa zástupcovia BSK a členovia Združenia miest a obcí Malokarpatska dohodli na čiastočnom prefinancovaní stavby obchvatu nielen z eurofondov, ale aj z prostriedkov Integrovaného regionálneho operačného programu. Dátum zverejnenia analýzy: 17.10.2017 Naspäť Nahlásiť chybu

.pdf
Prvou etapou
.pdf
2016
máji 2017


Toto nám vyčítala aj Európska komisia. Mali sme tu pajlot, ktorý presne o tomto hovoril, že ten regulačný úrad nie je nezávislý a takisto treba zabezpečiť vyššiu dereguláciu.

Je pravdou, že sa spustila procedúra EU Pilot, pretože boli na Slovensku pochybenia o nezávislosti regulačného úradu. Európska komisia skutočne zdôrazňuje aj potrebu vyššej deregulácie. Výrok preto hodnotíme ako pravdivý.

Otázky o nezávislosti Úradu pre reguláciu sieťových odvetví sa objavujú už niekoľko rokov. Napríklad SaS v roku 2015 podala návrh na odvolanie šéfa ÚRSO s odôvodnením, že konal v rozpore so zákonom o regulácii. Podľa daného zákona má predseda ÚRSO konať nezávisle od pokynov štátnych orgánov, samosprávy alebo iných osôb.

EU Pilot bol vytvorený Európskou komisiou za účelom rýchlejšej a lepšej vzájomnej výmeny informácií pri riešení sťažností alebo dožiadaní týkajúcich sa správnej interpretácie, implementácie a aplikácie práva EÚ.

EK sa zaujímala o transpozíciu tzv. tretieho energetického balíčka. Išlo jej hlavne o to, akým spôsobom je zaistená nezávislosť orgánov vlády od ÚRSO. Skúmali odôvodnenosť a opodstatnenosť rozhodnutí úradu a zaistenie nezávislého mechanizmu odvolania voči jeho rozhodnutiam. Predseda ÚRSO vydáva rozhodnutia a zároveň je aj predsedom Regulačnej rady, teda rozhoduje aj o odvolaniach čo sa zdalo Komisii značne podozrivé. Brusel žiadal o vysvetlenia predpisov týkajúcich sa oddelenia prevádzkovateľov prenosových sústav/prepravných sietí, nezávislosti a právomocí národných regulačných orgánov aj ochrany spotrebiteľov. Oficiálne boli dve smernice tretieho energetického balíka zavedené zákonmi o energetike a o regulácii z roku 2012, Európska komisia má množstvo pochybností o správnosti ich transpozície.

Vytváranie jednotného trhu EÚ s energiami znamená i harmonizáciu pravidiel v jednotlivých členských štátoch. Európska komisia viac krát odporučila členským krajinám EÚ nemonopolnú činnosť dodávky elektriny a plynu deregulovať . Podľa opatrenia Balík pre energetickú úniu sa majú postupne všetky regulované ceny pre koncových odberateľov odstrániť. V Balíku pre energetickú úniu sa píše: "K omisia sa bude v rámci pravidiel hospodárskej súťaže a správy hospodárskych záležitostí usilovať o postupné zrušenie regulovaných cien pod úrovňou nákladov. Zároveň členské štáty vyzve k vytvoreniu časového plánu postupného zrušenia všetkých regulovaných cien ." (. pdf , s. 12).

V balíku pre energetickú úniu " Hoci dnes v Európskej únii existujú pravidlá pre energetiku stanovené na európskej úrovni, v praxi sa uplatňuje 28 vnútroštátnych regulačných rámcov. Tento stav nemôže ďalej pretrvávať. Potrebujeme integrovaný energetický trh otvorený väčšej hospodárskej súťaži, zvýši trhovú efektívnosť lepším využívaním zariadení na výrobu energie v celej EÚ a spotrebiteľom prinesie prijateľné ceny." (. pdf , s. 3). Komisia v trvá na tom, aby členské štáty plne implementovali a presadzovali tretí balík predpisov pre vnútorný trh s energiou, najmä pokiaľ ide o oddelenie a nezávislosť regulačných orgánov.

SaS
EU Pilot
vytvorený
EK
energetike
regulácii
deregulovať
pdf
pdf


Keď najvyšší politický predstaviteľ justície na Slovensku povie, že keď sa vám to tu nepáči, môžete ísť do Štrasburgu...

Výrok Radoslava Procházku hodnotíme ako neoveriteľný, pretože sme nenašli informáciu, ktorá by potvrdzovala alebo vyvracala jeho tvrdenie.


60 000  (počet migrantov v Maďarsku, pozn.).

Podľa dostupného zdroja sa do Maďarska dostalo od začiatku roka 2015 až 57 000 migrantov cez hranicu so Srbskom. Najnovšie informácie hovoria až o 67 000 žiadostiach o azyl za rok 2015. Najpočetnejšiu skupinu tvoria migranti zo Sýrie, Afganistanu a Iraku. Výrok hodnotíme ako pravdivý.

zdroja informácie


Náš automobilový priemysel a elektrotechnický priemysel už pripravuje zvyšovanie zamestnanosti. A sú to pre nás veľmi povzbudzujúce informácie. Volkswagen v globále aj s ďalšími dodávajúcimi odvetviami 10 000 zamestnancov. Rovnako ide zvyšovať zamestnanosť Peugeot a rovnako Kia. Rovnako elektrotechnický priemysel. My sami sme už otvárali nové investície na východnom Slovensku

Zatiaľ čo Kia sa skutočne chystá prijať vyše 100 nových zamestnancov začiatkom roku 2011, Peugeot nových pracovníkov prijímať v súčasnosti nebude. Prijímanie nových pracovníkov v PSA je podmienené získaním výroby nových modelov , čo nie je v tomto momente isté. Počet zamestnancov bude zvyšovať aj Volkswagen, ktorý sa ich chystá prijať postupne 1500. Čo sa nových investícií na východnom Slovensku týka, ohlásená bola napríklad investícia spoločnosti Honeywell International Inc. v hodnote 38,309 milióna eur s predpokladaným vytvorením asi 446 pracovných miest. V Košiciach spoločnosť Faurecia plánuje investovať do rozšírenia výroby a zamestnať asi 700 ľudí.

zamestnancov
prijímať
nových modelov
investícia
rozšírenia


Po prvé pán Mikloš hrubo zavádza, že nedošlo k redukcii počtu colníkov. Ja som chcel povedať len to, že sú určité oblasti, kde to znižovanie počtu zamestnancov môže byť rizikom a uvidíme, čo prinesie budúcnosť...

ako píšeme vyššie, k redukcii počtu colníkov došlo.


Ale napríklad pred pár dňami summit latinskoamerických a karibských štátov vyzval na to, aby sa prestalo s dodávkami zbraní, aby sa začali mierové rokovania.

V deklarácii summitu Spoločenstva štátov Latinskej Ameriky a Karibiku nie je výzva na zastavenie dodávok zbraní na Ukrajinu ani na začatie mierových rokovaní. Latinskoamerické štáty nedodávajú zbrane na Ukrajinu, niektoré odmietli výzvu USA a Nemecka, aby tak spravili, a informovali o tom na spomínanom summite. Nie je však pravda, že by počas summitu dospeli k dohode na takomto jednaní, či dokonca, že k nemu vyzývali zvyšok sveta. Výrok preto hodnotíme ako nepravdivý.

V januári 2023 sa v argentínskom Buenos Aires konal summit Spoločenstva štátov Latinskej Ameriky a Karibiku. Na summite lídri diskutovali o rôznych otázkach, ako napríklad o klimatickej zmene, hospodárskom rozvoji a spoločnej spolupráci. Diskutovalo sa však aj o otázkach týkajúcich sa medzinárodnej bezpečnosti a mierových opatrení, najmä v súvislosti s regionálnymi konfliktami v Latinskej Amerike a Karibiku.

Zástupcovia štátov na záver summitu podpísali 111 bodovú deklaráciu . Dokument však nehovorí nič o dodávkach zbraní do Európy, dokonca menovite Ukrajinu ani nespomína.

Je pravdou, že niektoré štáty Latinskej Ameriky odmietli ponuku USA dodávať zbrane Ukrajine. Ak by štáty Latinskej Ameriky darovali Ukrajine svoj vojenský materiál vyrobený v Rusku, Washington by ho kompenzoval americkými zbraňami. Kolumbia, Brazília, Mexiko aj Argentína takúto ponuku odmietli. Čilský prezident Gabriel Boric taktiež odmietol dodávku zbraní, ponúkol však Kyjevu pomoc pri odstraňovaní mín. Peru a Ekvádor sa oficiálne k tejto otázke nevyjadrili . Momentálne žiadna z krajín Latinskej ameriky nedodáva Ukrajine zbrane. Zoznam krajín, ktoré dodávajú vojenskú pomoc ukrajine, eviduje napríklad Kiel Institute .

V reakcii 15. marca 2023 pre Demagóg.sk Eduard Chmelár uviedol:

„Záverečný dokument vrcholnej schôdzky Spoločenstva štátov Latinskej Ameriky a Karibiku síce nič nehovorí o dodávkach zbraní na Ukrajinu, ale to napokon ani nebolo potrebné, lebo v diskusii na summite CELAC takúto možnosť všetky latinskoamerické štáty (nie niektoré, ako chybne tvrdíte) tvrdo odmietli vrátane najbližšieho spojenca USA v regióne Kolumbie ( zdroj ).”

Na základe reakcie Eduarda Chmelára sme doplnili informáciu, že žiadna krajina Latinskej Ameriky momentálne nedodáva zbrane Ukrajine, explicitne to však odmietli len niektoré.

diskutovali
deklaráciu
odmietli
nevyjadrili
nedodáva
Kiel Institute
zdroj


Zatiaľ tento rok, aj keď sme minulý rok na moje naliehanie zaviedli ten bankový odvod 0,4%, pôvodne ho chcela koalícia zaviesť na 0,2%,

Ako dnes Matovič vysvetlil na tlačovej besede, Mikloš v utorok na Koaličnej rade navrhol zrušenie vianočných dôchodkov, na čo vo štvrtok Matovič kontroval alternatívnym návrhom zvýšiť bankovú daň z 0,2 na 0,5 percenta vybraných pasív. Koalícia sa podľa Matoviča takémuto návrhu potešila, Mikloš však napokon rátal aj so zrušením vianočných dôchodkov aj zvýšením bankovej dane percenta a dodatočné zdroje rozdelil rezortom.

SITA
Ivan Mikloš
dane
20. októbra 2011


Dnes nemáme vstupné informácie, koľko teda Rómov napríklad je v špeciálnych školách, koľko Rómov je nezamestnaných, toto všetko, tieto informácie my nemáme.

Výrok hodnotíme ako pravdivý, pretože v oblasti rómskej problematiky chýbajú (Sme, 9. október 2012) presné údaje, pracuje sa skôr s odhadmi. Ministerstvo vnútra uviedlo, že štatistiky na základe etnicity nevypracovávajú. Výskumy na Slovensku vykonáva najmä OSN a Svetová banka, z ich dát následne čerpá údaje aj ministerstvo vnútra.

chýbajú


150 tisíc. (Odpoveď na otázku R. Kaliňáka "Koľko ste mali preferenčných hlasov?", pozn.)

Informácie o zisku preferenčných hlasov vo voľbách do NR SR v roku 2012 uvádza portál topky.sk (zdroj TASR). Igor Matovič dostal 150 242 preferenčných hlasov.

topky.sk


Vlastne 25 % alkoholu, ktorý sa skonzumuje v Slovenskej republike, je práve českého alkoholu.

Údaje o množstve českého alkoholu, ktorý sa skonzumuje na Slovensku sa podľa rôznych zdrojov líšia. Údaje ministerky Zvolenskej sa zhodujú s údajmi SITA a ČTK, výrok preto hodnotíme ako pravdivý. Denník SME uvádza, že z Českej republiky pochádza takmer pätina skonzumovaného alkoholu. Podľa SITA a ČTK zase český alkohol na slovenskom trhu predstavuje štvrtinový podiel. Dátum zverejnenia analýzy: 24.09.2012 Naspäť Nahlásiť chybu

SME Podľa


Predovšetkým, ak dovolíte, v rámci tých sto dní vláda pripravila, predložila vyše 50 zákonov.

Podľa prehľadu na sme narátali 56 predložených vládnych návrhov, väčšinou noviel existujúcich zákonov. Tvrdenie je pravdivé, avšak treba tiež dodať že zatiaľ bolo schválených len päť vládnych návrhov a jeden bol vrátený prezidentom.

prehľadu


Jeden príklad je s tým čo bolo povedané o tom, že sa začne znižovať počet gymnazistov, v programovom vyhlásení je dokonca povedané slovo "zreálniť", čo sa asi dá vysvetľovať len takto.

Miroslav Beblavý hovorí o novom systéme a riadení financovania regionálneho školstva, ktorý chce podľa programového vyhlásenia na roky 2012 - 2016 nastaviť vláda Roberta Fica. Jeho súčasťou je aj opatrenie, ktoré spomína Miroslav Beblavý a rovnako aj slovo "zreálniť" (s.45 pdf): ...postupne presadí model financovania za kvalitu na triedu a nie len na žiaka, finančnými nástrojmi a kvalitatívnymi kritériami pri prijímaní zreálni počty žiakov do gymnázií, ... Ku gymnáziám sa vyjadril aj minister školstva Dušan Čaplovič, ktorý chce podľa TASR (Sme.sk) umožniť štúdium na gymnáziu len tým žiakom, ktorí na druhom stupni základnej školy dosiahli priemer známok aspoň 1,5 a spraviť z nich týmto spôsobom elitné školy.

TASR


Za môjho pôsobenia boli riaditelia odmeňovaní až do výšky celého svojho základného platu podľa hospodárskych výsledkov.

V rozhovore pre SME 3. júna 2009 povedal R. Raši vtedy minister Zdravotníctva: „Dynamika nárastu dlhu sa neznížila len preto, že boli zvýšené platby od zdravotných poisťovní, bolo to aj preto, že sa riaditeľom vytvorili motivačné kritériá. Plat má zložku základnú a pohyblivú. Tá závisí od hospodárskeho výsledku, objemu faktúr po lehote splatnosti, plnenia zdravotných kritériá, ako je obložnosť v daných nemocniciach či priemerná dĺžka hospitalizácií." „Môže ísť (táto motivačná zložka, pozn. ) až do 70 percent z platu." Nepodarilo sa nám nájsť presné znenie zákona resp vyhlášky, ani to či riaditelia boli skutočne takto odmeňovaní. Dátum zverejnenia analýzy: 14.11.2011 Naspäť Nahlásiť chybu

rozhovore


Tá dobrá správa je, že sa Eurozóne darí a že rastieme.

Ak za kritérium hodnotenia úspešnosti eurozóny považujeme rast HDP, možno hodnotiť výrok A. Kisku ako pravdivý. V poslednom kvartáli roka 2013 totiž rast prekonal očakávania a zvýšil sa o 0,3 percentuálneho bodu v porovnaní s predchádzajúcim štvrťrokom. Tento rok predpokladá Európska komisia rast ekonomiky eurozóny na úrovni 1,2 percent. Rastové prognózy sú pozitívne aj pre nasledujúce obdobie. Pokiaľ druhú časť Kiskovho výroku vztiahneme na Slovensko, pozitívny odhad sa potvrdzuje aj preň: "Hrubý domáci produkt (HDP) Slovenska sa v 4. štvrťroku 2013 zvýšil medziročne o 1,5 %, čo znamená, že ekonomika rástla o 1,1 percentuálneho bodu rýchlejšie ako v 4. štvrťroku 2012." Rovnaké stanovisko ako Štatistický úrad SR zastáva aj Národná banka Slovenska: "V tomto roku by malo hospodárstvo SR narásť o 2,3 % hrubého domáceho produktu (HDP), čo predstavuje zvýšenie o 0,1 percentuálneho bodu v porovnaní s pôvodnou prognózou. Predpoveď na tento rok sa zlepšila o 0,2 percentuálneho bodu a ekonomika by tak mala narásť o 3,3 % HDP."

prekonal zvýšil predpokladá sú potvrdzuje zastáva


Po prvé zavedenie novely zákonníka práce od septembra uplynulého roka sa naozaj spružnil výrazne sa spružnil trh pracovný trh na slovensku vďaka čomu pribudlo 17 tisíc nových pracovných miest. Len ´ďaka spružneniu zákonníka práce, zavedenie flexi konta pracovného času a ďalších opatrení, ktoré vlastne umožňujú zamestnávateľom zamestnávať a neprepúšťať zamestnanca.

Zákonník práce bol zmenený a nadobudol platnosť od 1. septembra 2011. Podľa dostupných informácií však neexistuje dôkaz o tom, že by novela zákonníka práce pomohla vytvoriť 17000 nových pracovných miest.

Zákonník


...majú možnosť nielen cez našu infolinku, ktorú som spomínala, ale majú možnosť zákon 9 z roku 2010 o podaniach petíciách a sťažnostiach, využiť takúto metódu (...). Či tam zákon slovenský stanoví, že pokiaľ takáto sťažnosť na úrad príde, úrad sa musí s touto sťažnosťou do 30, poťažmo 60 dní vysporiadať.

Podozrenie zo spáchania korupcie môžu občania nahlasovať na bezplatnej Antikorupčnej linke Úradu vlády SR alebo priamo prostredníctvom e-mailu ministerstva pôdohospodárstva korupcia@land.gov.sk, avšak táto e-mailová adresa neslúži pre nahlasovanie sťažností. Tie musia byť nahlásené v súlade so tzv. zákonom o sťažností, ktorý ministerka spomína. Zákon č. 9/2010 Z.z. stanovuje, že podaná sťažnosť musí byť vybavená do 60 pracovných dní. V prípade sťažnosti náročnej na prešetrenie sa táto lehota môže predĺžiť o ďalších 30 dní ( § 13 ). Petičné právo je obsiahnuté v zákone č. 29/2015 Z. z. Výsledok vybavenia petície musí byť oznámený do 30 pracovných dní, pri zložitých prípadoch sa lehota môže predĺžiť na 60 pracovných dní ( § 5 , bod 5). Nakoľko ministerkou uvedená lehota bola nesprávna, výrok hodnotíme ako nepravdivý.

Antikorupčnej
Zákon
§ 13
§ 5
novela


Toto je práve medzi sociálnymi právami, že každý má nárok v núdzi na nejaké zabezpečenie. V ústave sa nič nepíše o 60 eurách. V Ústave sa nič nepíše o finančnom vyjadrení tohto zabezpečenia.

Je pravdou, že Ústava SR nedefinuje akú výšku má mať dávka v hmotnej núdzi, resp. podiel na priemernej, minimálnej mzde a pod. Je pravdou, že výška dávky v hmotnej núdzi je pre jednotlivca na úrovni 60 eur. Novela zákona o hmotnej núdzi z konca októbra 2012 neupravovala výšku, ale podmienky vyplácania dávky. Výrok hodnotíme ako pravdivý. Ústava SR hovorí o hmotnom zabezpečení občanov nasledovné: "Piaty oddiel HOSPODÁRSKE, SOCIÁLNE A KULTÚRNE PRÁVA Čl.35 (3) Občania majú právo na prácu. Štát v primeranom rozsahu hmotne zabezpečuje občanov, ktorí nie z vlastnej viny nemôžu toto právo vykonávať. Podmienky ustanoví zákon. Čl.39 (2) Každý, kto je v hmotnej núdzi, má právo na takú pomoc, ktorá je nevyhnutná na zabezpečenie základných životných podmienok." Dátum zverejnenia analýzy: 02.12.2013 Naspäť Nahlásiť chybu

dávky
Novela
Ústava SR


Keď sa rozpadla vláda Ivety Radičovej, tak za predsedu parlamentu bol absolútnou väčšinou zvolený práve Pavol Hrušovský, ktorý práve toto prechodné a krízové obdobie vďaka svojim skúsenostiam dokázal prekonať a aj to je výhoda, že všetci akceptovali tento návrh a aj túto voľbu.

Po páde vlády Ivety Radičovej bol odvolaný z postu predsedu parlamentu Richard Sulík a na jeho miesto bol zvolený Pavol Hrušovský. V hlasovaní hlasovalo 122 poslancov, 111 poslancov hlasovalo za, proti boli 3 a zdržalo sa 8 poslancov. Dátum zverejnenia analýzy: 19.02.2013 Naspäť Nahlásiť chybu

odvolaný


Preto ma udivilo v piatok, ako bohorovne pán premiér s pánom ministrom Naďom oznámili Slovensku, že oni to idú spraviť.

V piatok 17. 2. 2023 zvolal Eduard Heger spolu s Jaroslavom Naďom na Úrad vlády tlačovú konferenciu, ktorej témou bola budúcnosť uzemnených stíhačiek MiG-29. Premiér informoval, že bol oficiálnou cestou oslovený na darovanie týchto strojov. Na tlačovej konferencii odznela informácia, že vláda sa chystá rokovať o možnostiach ako by tieto stíhačky bolo možné posunúť na Ukrajinu, nie že to „ idú spraviť,“ ako to hovorí Peter Pellegrini. Jeho výrok preto hodnotíme ako zavádzajúci.

Ukrajinský prezident Volodymyr Zelenskyj na samite v Bruseli osobne požiadal Eduarda Hegera o dodanie stíhačiek MiG-29. Dočasne poverený premiér povedal, že vláda urobí maximum, aby požiadavke vyhovela. Lietadlá by podľa ministra obrany Jaroslava Naďa mohli byť odovzdané Ukrajine prostredníctvom výmeny za iný systém alebo preplatené z Európskeho mierového nástroja. Minister obrany taktiež pripomenul, že Európska únia už Slovensku za doterajšiu vojenskú pomoc Ukrajine poslala 80 miliónov eur .

Slovenská lietadlá MiG-29 sú v súčasnosti uzemnené . S ich používaním nepočítala už ani bývalá vláda, keďže prestala trénovať pilotov, ktorí by mohli na stíhačkách lietať.

Na tlačovej konferencii Eduarda Hegera a Jaroslava Naďa, ktorá sa týkala tejto pomoci Ukrajine, však tvrdenie o odovzdaní prezentované nebolo. Dočasne poverený premiér oznámil, že takáto požiadavka prišla oficiálne z ukrajinskej strany a na základe toho o nej môžu začať rokovania. „Teraz sa môže spustiť ten proces, pretože prišla táto oficiálna požiadavka, môže sa spustiť proces rokovaní, jednak vnútropolitický a na území Slovenskej republiky ale taktiež aj s Európskou komisioou,“ vyhlásil Eduard Heger na tlačovej konferencii. (v čase od 0:43 ). Premiér ani minister obrany tak neoznámili, že idú poslať na Ukrajinu MiG-29, ale že bude vláda rokovať o „ možných zákonných cestách ako to urobiť “ (v čase od 20:58 ). Výrok preto hodnotíme ako zavádzajúci.

požiadal
výmeny
80 miliónov eur
uzemnené
prestala
tlačovej konferencii
0:43
20:58


Zriadili sme tu v Banskej Bystrici, vo Zvolene, v Lučenci a v ďalších okresoch to, že je tu jeden šéf všetkých zariadení sociálnych služieb ... Na tomto sme ušetrili napríklad milión eur ročne.

Výrok Vladimíra Maňku má pravdivé jadro. V kraji boli zlučované zariadenia sociálnych služieb, v dôsledku čoho boli ušetrené prostriedky. Suma však nie je presná.

Vyhodnotenie Koncepcie rozvoja Soc. služieb v BBSK za rok 2011


Mohol by som citovať terajšieho predsedu vlády, ktorý hovoril, že... že zníži spotrebnú daň z nafty a benzínu... Skoro nič sa z toho nestalo...

Vláda znižovala daň na naftu, na benzín nie .

na benzín nie


Figeľ: Napríklad príprava PPP balíkov, ktoré sú veľkými finančnými akciami, znamenala, že financovanie diaľnic, tých konkrétnych 150 kilometrov úsekov by sa bolo dialo z úrokovou sadzbou okolo 12 %.

Nepodarilo sa nám zistiť žiadne informácie mimo Figeľových tvrdení, ktoré by toto číslo potvrdzovali.


...práve organizácie prezentujú, že pomaly jediné riešenie je postaviť všetkým Rómom domy a bude pokoj.

Výrok poslanca I. Matoviča je nepravdivý, pretože mimovládne organizácie nezameriavajú svoje programy na riešenie rómskej otázky len cez výstavbu domov pre rómsku komunitu. Je pravdou, že niektoré mimovládne organizácie majú programy zamerané na riešenie bytovej otázky rómskej komunity, nejde však len o výstavbu domov pre všetkých, tak ako to predostrel I. Matovič.

Obhajoba práv Rómov na bývanie na Slovensku (.pdf)

projekt

vzdelávanie

odstránenie segregácie


Za tie tri mesiace (prvé tri mesiace tohto roku, pozn.) a to treba povedať ťažké mesiace z hľadiska vývoja nezamestnanosti a zamestnanosti, lebo tie zimné mesiace sú zložitejšie, ubudlo 6 000 nezamestnaných a, naopak, pribudlo 21 000 nových miest

V porovnaní s decembrom 2014 sa počet nezamestnaných osôb počas prvého kvartálu 2015 skutočne znížil a to o 6562 osôb. Prvú časť tvrdenia tak možno označiť ako pravdivú. Na stránke Štatistického úradu SR sú dostupné údaje o počte pracovných miest v SR iba pre posledný kvartál roku 2014. V tom období bolo na Slovensku zaokrúhlene 2 390 900 zamestnaných ľudí a 15 500 voľných pracovných miest. Údaje o počte zamestnaných ľudí pre prvé tri mesiace roku 2015 neboli ku dňu overenia výroku k dispozícii. Výrok ako celok preto hodnotíme ako neoveriteľný. Disponibilný počet uchádzačov o zamestnanie (t.j. počet nezamestnaných okrem tých, čo sa vzdelávajú v rámci prípravy na pracovný trh, tých, čo sú dočasne pracovne neschopní, ľudí vykonávajúcich absolventskú prax alebo menšie obecné služby a tých, ktorí sa zúčastňujú dobrovoľníckej činnosti) podľa údajov Ústredia práce, sociálnych vecí a rodiny :

Štatistického úradu SR


Hovoria o tom (návrh KDH, pozn.), že dôchodca pracujúci v štátnej správe by si musel vybrať buď zostane v zamestnaní alebo sa zriekne svojho dôchodku.

Výrok je pravdivý, pretože skupina poslancov zo strany KDH predložila 9. januára 2013 návrh zákona, ktorý by vylúčil nárok na starobný dôchodok v prípade ak by stále pracovali v štátnej správy. Ako uvádza aj dôvodová správa, dotknutý zamestnanec by si mohol vybrať či odíde z práce a bude poberať dôchodok, alebo zostane pracovať, ale dôchodok nebude poberať. Návrh zákona postúpil do druhého čítania, ale nebol schválený.

návrh správa SITA riešenie


...zažili sme tunak dva roky turbulencií, bola tunak vypovedaná koaličná zmluva, boli tunak odvolaní nejakí ministri (...).

V lete 2017 strana SNS skutočne vypovedala pôvodnú koaličnú zmluvu, v septembri 2017 sa potom koaličné strany dohodli na jej novej podobe. Minister školstva Peter Plavčan podal demisiu na konci augusta 2017 po tom, čo ministerstvo školstva od júla 2017 čelilo kritike kvôli podozrivému prideľovaniu eurofondov na vedu a výskum. Na výmenu ministra vyzýval Robert Fico, vtedajší premiér, koaličnú stranu SNS už deň pred oznámením abdikácie Plavčana.

vypovedala
dohodli
podal demisiu


My sme vyrokovali o 2 miliardy eur viac na eurofondy ako v minulom obdobi.

Podobné výroky už boli overované v minulosti z relácie O 5 minút 12, uskutočnenej 10. februára 2013 a 24. novembra 2013 .

10. februára 2013
24. novembra 2013
2014 — 2020
politiku súdržnosti
dostaneme
Pravda


Máme (BBSK, pozn.) najväčší počet historických pamiatok.

Pamiatkový úrad nerozlišuje tzv. historické pamiatky. Vychádzajúc z platnej legislatívy rozlišuje národné kultúrne pamiatky. Podľa zákona č. 49/2002 Z. z. je Pamiatkový fond "súbor hnuteľných vecí a nehnuteľných vecí vyhlásených podľa tohto zákona za národné kultúrne pamiatky (ďalej len "kultúrna pamiatka"), pamiatkové rezervácie a pamiatkové zóny." Podľa registra národných kultúrnych pamiatok Pamiatkového úradu SR sa k 3. aprílu 2013 najviac kultúrnych pamiatok nachádza v Prešovskom kraji (3893), až potom nasleduje Banskobystrický kraj s 2590 pamiatkami. Dátum zverejnenia analýzy: 30.10.2013 Naspäť Nahlásiť chybu

49/2002 Z. z.
registra národných kultúrnych pamiatok


...my (pozn. vláda R. Fica) ideme presne podľa toho, čo sme hovorili pred parlamentnými voľbami. Čo sa dnes kto čuduje, keď zrazu hovoríme o vyšších daniach pre bohatých? Ak sa dnes kto čuduje, keď hovoríme o bankách, hovorím o monopoloch, hovorím o veľkých firmách, že chceme zvýšiť dane. Čo sa dnes kto čuduje, keď tvrdíme, že nechceme zvyšovať DPH? To sme veľmi jasne povedali, že zdražovať už ďalej nemôžeme ísť, lebo ľudia s nízkymi príjmami by to nezvládli.

Výrok Roberta Fica je pravdivý. Predvolebný program strany SMER-SD 2012 sa pretransformoval na Programové zameranie strany SMER-SD na volebné obdobie 2012 - 2016 . Opatrenia, o ktorých hovorí Robert Fico, boli v programe obsiahnuté:

Informuje o nich aj televízia TA3 vo svojej reportáži Volebný program strany SMER-SD .

SMER-SD vo svojom volebnom programe odmieta zdaňovanie spotreby (s. 9). Podľa agentúry SITA (Webnoviny.sk) Robert Fico nechce zvyšovať DPH, pretože by to zasiahlo ľudí s nízkym a stredným platom. Upozornil na to v diskusnej relácii Sobotné dialógy z 3. marca 2012.

Volebný program strany SMER-SD

SITA


Ak Drobovi bude robiť kampaň strana Sloboda a Solidarita (SaS), tak nemusí mať zriadený transparentný účet. Ale SaS zverejnila svoje údaje na účte 28. júna a Droba robil bilbordovú kampaň už predtým, takže pravdepodobne si vedie kampaň sám.

Milan Ftáčnik vyslovil toto obvinenie začiatkom júla 2017 . Výdavky za kampaň Juraja Drobu na post predsedu BSK sú evidované na transparentnom účte strany SaS pre voľby do VÚC 2017, tak ako je to povinné podľa zákona. Keďže sa volebná kampaň podľa zákona začína uverejnením rozhodnutia o konaní volieb v Zbierke zákonov, čo bolo pre tieto voľby 28. júna 2017, SaS nie je povinná na transparentnom účte zverejňovať výdavky pred týmto dátumom. Výrok Milana Ftáčnika hodnotíme ako nepravdivý. Strana Sloboda a Solidarita má založený transparentný účet aj pre účel volieb do VÚC 2017, na ktorom eviduje aj výdavky za kampaň Juraja Drobu na post predsedu BSK. Medzi výdavkami môžeme nájsť napríklad prenájom reklamných pútačov v Bratislave a okolí. Strana SaS eviduje pohyby na tomto účte od 28. júna 2017 . Ministerstvo vnútra zhŕňa potrebné informácie a časti zákonov k vedeniu kampane politickou stranou vo voľbách do VÚC aj na osobitnej časti svojho webu . Zákon o volebnej kampani upravuje financovanie volebnej kampane politickou stranou vo voľbách do orgánov územnej samosprávy nasledovne: "Politická strana, ktorá vedie volebnú kampaň vo voľbách do orgánov územnej samosprávy, môže na túto kampaň vynaložiť najviac 500 000 eur. Na limit nákladov politickej strany sa primerane vzťahuje aj § 3 ods. 1 druhá veta. Politická strana je povinná postupovať podľa § 3 ods. 2 až 10. Politická strana je povinná zverejniť na svojom webovom sídle správu o prostriedkoch, ktoré vynaložila na volebnú kampaň v členení podľa § 3 ods. 8, a doručiť ju ministerstvu vnútra v listinnej podobe a elektronickej podobe do 30 dní po vykonaní volieb. Ministerstvo vnútra zverejní správu podľa predchádzajúcej vety na svojom webovom sídle do 30 dní od jej doručenia a je prístupná verejnosti na päť rokov." Ohľadom transparentného účtu na financovanie volebnej kampane kandidátov a špeciálne pre náš výrok sú dôležité aj niektoré odseky § 3: "(2) Na úhradu nákladov na volebnú kampaň môže politická strana použiť len finančné prostriedky vedené na osobitnom platobnom účte (ďalej len „osobitný účet“) vedenom v banke alebo pobočke zahraničnej banky (ďalej len „banka“) podľa odseku 3. Na finančné prostriedky vedené na osobitnom účte sa vzťahujú ustanovenia osobitného predpisu (3) Osobitný účet musí politická strana zriadiť pre každú volebnú kampaň samostatne." K Ftáčnikovej výhrade ku kampani pred 28. júnom však možno namietať zákonom o volebnej kampani , ktorý v § 2 ods. 2 uvádza: " Volebná kampaň začína dňom uverejnenia rozhodnutia o vyhlásení volieb v Zbierke zákonov Slovenskej republiky (ďalej len „vyhlásenie volieb“) a končí 48 hodín predo dňom konania volieb ." V Zbierke zákonov bolo príslušné rozhodnutie uverejnené práve 28. júna 2017. Juraj Droba vysvetlil obdobie pred 28. júnom nasledovne: " Výdavky spred oficiálneho začiatku kampane boli hradené z bežného účtu SaS a budú zahrnuté do zúčtovania, ktoré SaS podľa zákona predloží Ministerstvu financií SR v riadnom termíne ,". Transparentný účet má byť podľa zákona vedený počas volebnej kampane, teda v tomto prípade od 28. júna 2017 a reportovanie výdavkou je nutné aj pre dobu troch mesiacov pred začiatkom kampane. Dátum zverejnenia analýzy: 20.07.2017 Naspäť Nahlásiť chybu

júla 2017
transparentný účet
28. júna 2017
webu
Zákon o volebnej kampani
zákonom o volebnej kampani
rozhodnutie
vysvetlil


Koniec koncov, pamätáte si, keď boli tie správy, s ktorými keď Kočner sa bavil s Bödörom a hovorí, že Kollár sa nesmie dostať do volieb 2020, nesmie ho tam pustiť, Mumla musí byť odstavená - ministerka spravodlivosti. Musíme tam dať Jankovskú a potom ho zavrieme. Potom nás nelegálne odpočúvali - Krajniakovu kaviareň.

Marián Kočner si s Norbertom Bödörom v roku 2018 písali o Borisovi Kollárovi, v komunikácií cez aplikáciu Threema ho nazývali Vlekár. Podľa Denníka N sa v policajnom zázname písalo, že Kočner sa snažil o diskreditáciu politikov, vrátane Borisa Kollára. Kočner sa mal s Bödörom dohadovať, že „vlekár nemôže ísť do ďalších volieb”. Výrok hodnotíme ako pravdivý.

O bývalej ministerke spravodlivosti Lucii Žitňanskej si Marian Kočner písal v marci 2018 s Alenou Zsuzsovou. Kočner po jej odchode z Mostu-Híd napísal: „Mumla ide do p..e. To je najväčší úspech. Tá k...a mi išla po krku. Žitňanská. Miesto mumlavej nech dôjde ktokoľvek, bude ministerstvo riadiť Monika Jankovská. A to je moja opička.”

O prítomnosti dvoch nelegálnych odpočúvacích zariadení v Krajniakovej kaviarni vypovedal v novembri 2020 bývalý riaditeľ Kriminálneho úradu finančnej správy Ľudovít Makó. Dôvodom odpočúvania mala byť diskreditácia Borisa Kollára, keďže jeho strana Sme rodina odoberala voličov strane Smer-SD. V kaviarni sa stretával aj so svojimi stráníckymi kolegami.

Získané odposluchy mal Makó odovzdávať bývalému policajnému prezidentovi Tiborovi Gašparovi a oligarchovi Norbertovi Bödörovi. Podľa záznamov, ktoré sa našli u Kočnera, bola kaviareň aj sledovaná.

písali
mal
písal
vypovedal
mala
Tiborovi Gašparovi
našli


Možno by sa patrilo byť politický ako tradične, aby som prebral to čo povedal pán politológ Horský. Že vlastne takéto Rady pre solidaritu zavádzal Mussolini, fašista Mussolini v Taliansku, aby potlačil opozíciu v krajine a aby skryl svoje rozhodnutia za nejaký taký kolektívny orgán.

Rovnaké vyjadrenie Michala Horského uvádza SME.sk a aj Slovensky rozhlas :

SME.sk
Slovensky rozhlas
Gran Consiglio del Fascismo


...sú to práve oni (poslanci K-ĽSNS, pozn.), ktorí dlhodobo šíria propagandu iných mocností...

V tomto výroku Martin Klus hovorí o šírení proruskej propagandy parlamentnou stranou Kotleba - Ľudová strana Naše Slovensko. Z vyjadrení členov strany, ako aj z informácií na ich sociálnych sieťach, internetových stránkach, či vo viacerých vydaniach svojho časopisu Naše Slovensko je proruská propaganda zreteľná. Výrok hodnotíme ako pravdivý.

líniu
Sputnik
jasný
článku
.pdf
V politike


Vyše 300-tisíc mladých ľudí je v zahraničí.

Tento výrok hodnotíme ako zavádzajúci, nakoľko v zahraničí síce pracuje spolu približne 300 000 Slovákov, avšak nielen mladých ľudí, ale ľudí všetkých vekových kategórií. Každoročne odchádza zo Slovenska približne 30 000 mladých ľudí (do 30 rokov) študovať do zahraničia. V súčasnosti v zahraničí pracuje približne 300 000 Slovákov. Väčšina z nich, či už študenti, či pracujúci, sa späť na Slovensko nechcú vrátiť. Dôvodom sú väčšinou platové podmienky.

30 000
300 000


Aj dlhodobo nezamestnaní (klesol počet, pozn.). 38 tisíc za minulý rok.

Mesačné štatistiky o nezamestnanosti, zverejnené na stránkach Ústredia práce, sociálnych vecí a rodiny , ukazujú, že skutočne došlo k poklesu v počte dlhodobo nezamestnaných. Ide o takých uchádzačov o zamestnanie, ktorí sú v evidencii dlhšie ako rok. V decembri 2015 evidovalo Ústredie 172 908 dlhodobo nezamestnaných, v decembri 2016 počet týchto uchádzačov klesol na 137 322. Údaje popisujú stav ku koncu mesiaca, za rok 2016 preto ubudlo z evidencie 35 586 dlhodobo nezamestnaných. Výrok ministra nie je pravdivý. Demagog.SK bol upozornený, že iný moťžný spôsob výpočtu výsledkov dosiahnutých v roku 2016, je porovnanie údajov za január 2016 s najnovšími dostupnými údajmi za rok 2016, čiže s decembrovými. V tomto prípade by išlo o pokles počtu dlhodobo nezamestnaných na úrovni 32 914, keďže v januári 2016 sa evidovalo 170 236 dlhodobo nezamestnaných.


...ministerstvo dopravy, a teraz vám dávam konkrétne veci, vyhlásilo technickú štúdiu za 150 tisíc eur na nové trasovanie...

nepodarilo sa nám nájsť zmienku o vyhlásení technickej štúdie na nové trasovanie.


Áno, prezident Obama hovoril o tom, že z Európy nemienia odísť. Nakoniec zhoda nás všetkých tam bola, že účasť Spojených štátov amerických na európskom kontinente je stále potrebná. Do akej miery, kde a ako sa budú rozmiestňovať sily Aliancie, aj Spojených štátov, to je otázka dohôd. Tam platí jednoznačne, že každá krajina má svoje právo veta, či áno alebo nie.

Americký prezident Barack Obama sa 3. júna 2014 stretol vo Varšave s najvyššími predstaviteľmi Poľska a ďalších európskych štátov vrátane Slovenska. Hlavnou témou tohoto stretnutia bola Ukrajina,v súvislosti s ktorou sa hovorilo aj o zvýšení prítomnosti amerických vojakov v Európe. Takúto možnosť európske štáty vítajú.

stretnutia stránky


V sobotu (týždeň po voľbách, pozn.) oznámila SNS-ka, že do pravicovej vlády už nejde, v sobotu večer už mal Most predsedníctvo...

Na základe vyjadrení predsedu SNS Andreja Danka a uznasenia predsedníctva strany MOST-HÍD hodnotíme výrok ako pravdivý. Dňa 12. marca, tj. sobotu po voľbách, oznámil predseda strany SNS Andrej Danko, že: „Môžete moje slová chápať ako ´nie´ hybridom a chaosu, Sulík nie je pravicou v celku. Je tam veľa zoskupení, ktorých správanie sa nedá predpovedať.“ V ten istý deň sa konalo aj predsedníctvo strany MOST-HÍD, ktoré prijalo uznesenie , v ktorom vyzýva " všetky štandardné parlamentné strany (Smer, SaS, SNS a Sieť), aby v záujme stabilizácie situácie boli pripravené prijať kompromisy, ktoré sú nevyhnutné pre vznik stabilnej vlády" . Strana MOST-HÍD sa vo svojom uznesení vyjadrila proti vzniku úradnickej vlády. Dátum zverejnenia analýzy: 18.04.2016 Naspäť Nahlásiť chybu

oznámil uznesenie


Kde si nanominoval (Fico, pozn.) svojho spolužiaka za generálneho prokurátora.

Bývalého spolužiaka premiéra Roberta Fica a bratislavského krajského prokurátora Jaromíra Čižnára zvolili 18. júna 2013 poslanci vládneho Smer-SD za generálneho prokurátora. Čižnára Ústavnoprávnemu výboru NR SR navrhla Rada prokurátorov ktorá vyberala z troch kandidátov. S predsedom strany Smer Robertom Ficom bola v tejto dobe spájaná iná kandidátka, Viera Kováčiková, o ktorej sa vyjadril ako o možnej generálnej prokurátorke. Voľba generálneho prokurátora bola dlho kontroverznou témou a viacerí kandidáti boli označovaní ako majúci väzby na Smer. Vzhľadom na priebeh výberu Čižnára, v ktorom Fico formálne nefiguroval, však výrok hodnotíme ako nepravdivý.

spolužiaka zvolili navrhla spájaná vyštudoval


Ak pôjdu do rady pre spravodlivosť a budú to pretláčať ako pred tým hlasovaním (o povinnom prerozdelovaní utečencov, pozn.), tak tam im ten článok 78 umožňuje pretlačiť uznesenie pomôcť niektorému z členských štátov na krátku dobu. Ale tu (v návrhoch, pozn.) Európska komisia hovorí o riešení dlhodobom. To znamená, že ide nad rámec tohto článku 78, teda porušuje vnútorné pravidlá ...

Jaroslav Paška má pravdu v tom, že článok 78 Zmluvy o fungovaní Európskej únie je aplikovateľný len na dočasné opatrenia. Nemá ale pravdu v tom, že návrhy Európskej komisie sú formulované ako riešenie dlhodobé. Výrok teda hodnotíme ako nepravdivý. Po tom, ako Európska rada, kde je potrebný jednomyseľný súhlas, neschválila prerozdeľovanie utečencov, hlasovala za toto Rada ministrov, pri ktorej rozhodovaní stačila kvalifikovaná väčšina. V dokumente (.pdf) o povinnom prerozdelení utečencov zo septembra 2015 sa tiež uvádza, že má ísť o dočasné opatrenia: " The European Council agreed in particular, in the light of the current emergency situation and the commitment to reinforce solidarity and responsibility, on the temporary and exceptional relocation over two years, from Italy and from Greece to other Member States " (.pdf, s. 4) Slovenská republika za tento postup napadla Radu EÚ (inak známa aj Rada ministrov) na Súdnom dvore EÚ. Výrok s podobným obsahom už Demagog.SK overoval v decembri. Rada pre spravodlivosť a vnútorné veci je zložkou Rady Európskej únie v zložení ministrov spravodlivosti a vnútra členských štátov EÚ. Článok 78 Zmluvy o Európskej únii a Zmluvy o fungovaní Európskej únie obsahuje prehlásenie (bod 1) ustanovenia o azylantoch, osobách s poskytovanou doplnkovou a dočasnou ochranou, upravuje štatút azylantov, ďalej "spoločný systém dočasnej ochrany pre odídencov v prípade hromadného prílevu, spoločné postupy udeľovania a odnímania jednotného štatútu azylu alebo doplnkovej ochrany, kritériá a mechanizmy na určenie členského štátu príslušného pre posúdenie žiadosti o azyl alebo o doplnkovú ochranu, normy týkajúce sa podmienok prijímania žiadateľov o udelenie azylu alebo o poskytnutie doplnkovej ochrany, partnerstvo a spoluprácu s tretími krajinami na účely riadenia prílevov žiadateľov o udelenie azylu alebo o poskytnutie doplnkovej alebo dočasnú ochranu" (v bode 2). V bode 3 článku 78 Zmluvy o Európskej únii a Zmluvy o fungovaní Európskej únie sa píše " ak sa jeden alebo viac členských štátov ocitne v núdzovej situácii v dôsledku náhleho prílevu štátnych príslušníkov tretích krajín, môže Rada na návrh Komisie prijať dočasné opatrenia v prospech dotknutého, respektíve dotknutých členských štátov. Uznáša sa po porade s Európskym parlamentom. " Okrem toho sa v tomto článku už iný druh pomoci členskému štátu nespomína. 16. marca 2016 Európska komisia predstavila šesť zásad (.pdf) pre ďalší rozvoj spolupráce medzi Tureckom a EÚ pri riešení migračnej krízy. Európska rada, ktorá zasadala 17. a 18. marca tieto návrhy brala na vedomie . V oznámení komisie (.pdf) pre Európsku radu sa explicitne uvádza, že ide o dočasné opatrenia (aspoň čo sa týka bodu o návrate všetkých nových neregulárnych migrantov prichádzajúcich z Turecka na grécke ostrovy): " The arrangements for the return of all new irregular migrants and asylum seekers crossing the Aegean Sea from Turkey to Greece operating together with the 1:1 resettlement scheme will be a temporary and extraordinary measure, and should begin as soon as possible.The aim is to replace the current mass irregular flows of migrants by a controlled and legal process. The objective is also to break the pattern of refugees and migrants paying smugglers and risking their lives. " ( Oznámenie komisie (.pdf), s. 9) Tlačová správa (.pdf) Komisie cituje Fransa Timmermansa, prvého podpredsedu Komisie: " Návrhy, o ktorých diskutovali vedúci predstavitelia EÚ a Turecka, týkajúce sa návratu všetkých nových neregulárnych migrantov a žiadateľov o azyl prichádzajúcich do Grécka z Turecka, predstavujú dočasné a výnimočné opatrenie, ktoré nadobudne účinnosť čo najskôr. Spolu s presídlením sýrskych občanov z Turecka do EÚ môžu tieto návrhy rozbiť obchodný model prevádzačov raz a navždy. Bude to však možné uskutočniť len v súlade s medzinárodným právom a právnym rámcom EÚ ." Keďže dočasný charakter týchto návrhov je zdôrazňovaný v správe od Komisie, z tohto hľadiska nie je rozpor medzi návrhmi a článkom 78. Dátum zverejnenia analýzy: 11.04.2016 Naspäť Nahlásiť chybu

neschválila

stačila

dokumente

napadla

Demagog.SK

Rada pre spravodlivosť a vnútorné veci

zložkou

šesť zásad

brala na vedomie

oznámení komisie

Oznámenie komisie

Tlačová správa


A čo sa týka auditu, to veľmi presne súvisí. Aj preto chýbajú peniaze v štátnom rozpočte, že jednoducho sa tu plytvalo a rozkrádalo takýmto spôsobom. Čo sa týka opisu, lebo volá sa to Operačný program informatizácia spoločnosti. Ja som hneď po nástupe dal uskutočniť nezávislý audit, nezávislými odborníkmi týchto projektov...

Mikloš nechal vykonať audit hospodárenia a činnosti ministerstva financií.

audit hospodárenia


Keby už bolo ozaj najhoršie, tak je tzv. núdzový stav, kde sa dá urobiť riešenie, že štát, nazvime to, určitou formou znárodní tú produkciu (pozn. elektriny), ktorá je vyrobená na Slovensku a zabezpečí teda zásobovanie, či už obyvateľstva alebo podnikov.

Vyhlásenie núdzového stavu podľa Ústavy SR nerozširuje možnosť znárodnenia produkcie elektriny vyrobenej na Slovensku. V zákone o energetike sa však spomína tzv. všeobecný hospodársky záujem, ktorý sa svojim znením približuje výroku poslanca Viskupiča.

Vyhlásenie núdzového stavu na Slovensku upravuje ústavný zákon č. 227 o bezpečnosti štátu, konkrétne jeho piaty článok. Ustanovuje právomoci vlády Slovenskej republiky v čase núdzového stavu, medzi ktoré však nepatrí znárodnenie produkcie elektriny vyrobenej na území Slovenska ani jej distribúciu medzi obyvateľstvo a podniky.

Zákon o energetike však pozná tzv. všeobecný hospodársky záujem, ktorý vyhlasuje vláda SR na návrh ministerstva hospodárstva.

Vďaka jeho vyhláseniu môže vláda dosiahnuť napríklad „bezpečnosť sústavy alebo siete vrátane zabezpečenia pravidelnosti, kvality a ceny dodávok elektriny a plynu a energetickej efektívnosti.“

Síce v tomto prípade nejde o znárodnenie podniku, ale dá sa hovoriť o forme znárodnenia produkcie, keďže o nej nebude rozhodovať trh.

zákon Zákon


Teraz ste súčasne asfaltovali Staromestskú a Palisády (a človek sa nemohol nikam dostať v centre.)

TASR


Ja som prichádzal do vyššej policajnej funkcie v roku 2005 za ministra KDH. Bol to post riaditeľa Úradu boja proti korupcii (...). Tam som pôsobil skoro 5 rokov, aj pod ministrom za SDKÚ a po príchode strany Smer a príchode ministra Kaliňáka (...) jedno funkčné obdobie som strávil aj s ním v tejto pozícii.

Kariérny životopis Tibora Gašpara zverejnený na stránke Ministerstva vnútra SR disponuje informáciou, že policajný prezident od roku 2005 do roku 2010 pôsobil ako riaditeľ Úradu boja proti korupcii Prezídia PZ MV SR. Pravdivou je aj druhá časť výroku, keďže počas Gašparovej policajnej funkcie boli v úrade traja ministri vnútra SR - Vladimír Palko (KDH), Martin Pado (SDKÚ) a Robert Kaliňák (SMER-SD). Výrok hodnotíme ako pravdivý.

pôsobil Palko Pado Kaliňák


A konkrétne Duslo Šaľa keď došlo, že no moment, ale my s týmto nesúhlasíme, veď my tu platíme za plyn viacej ako v Nemecku, ktoré je 700 kilometrov ďalej na západ od, od zdroja, no tak pohrozili, že odídu, tak vtedy oni dostali 60 miliónov eur.

Ministerstvo hospodárstva schválilo koncom júna 2014 investičný stimul 58.6 miliónov eur pre 310 miliónovú investíciu spoločnosti Duslo Šaľa do výroby amoniaku. O stimule nemusela rokovať vláda, keďže koncom júna 2014 bol prijatý zákon , ktorý umožňuje aby o stimuloch na investície nad 200 miliónov eur rozhodovalo už len Ministerstvo hospodárstva a nie vláda. Stimul je vo forme daňovej úľavy na desať rokov. Podľa generálneho riaditeľa Dusla Šaľa , Petra Bláhy by bolo otázne, či by bez úľavy na daniach investovali do novej fabriky. Zástupcovia spoločnosti tvrdia, že ich od investície na Slovensku odrádzala hlavne vysoká cena komodít, najmä plynu oproti Česku alebo Nemecku. Duslo Šaľa pritom potrebuje asi desať percent spotreby na Slovensku. „ Dnešný závod na výrobu čpavku má štyridsaťdva rokov. Pokiaľ by sme do toho neinvestovali a neurobili nový, tak by sme za pätnásť rokov investícií do starého čpavku zjednodušene mali opäť starý čpavok. Ak by sme si to porovnali s automobilovým priemyslom, mali by sme opäť Favorita a mali by sme ho akurát pekne zafarbeného, “ dodal Bláha. Na druhej strane tu je názor Sulíka, ktorý operuje informáciami o rozdielnych cenách za distribúciu plynu: "Dnes Duslo odoberá plyn cez spomínanú prípojku priamo z hlavnej rúry (z kompresorovej stanice Ivánka pri Nitre) a v podstate nepotrebuje distribučnú sieť. Napriek tomu musí platiť za jej použitie, a tu je kameň úrazu. V normálom prípade by Duslo platilo za prepravu jednej kilowatthodiny (kWh) plynu 0,0665 centa (prepočet je približne 1m3 = 10,8kWh). Toto je cena za prepravu plynu z hraníc po Ivánky pri Nitre. Lenže k tejto cene navyše musí Duslo platiť ešte aj distribučný poplatok a to 0,1650 centa za jednu KWh. To je ročne takmer 9 miliónov eur, ktoré Duslo platí v podstate navyše a zbytočne. Treba ešte povedať, že túto cenu si vymyslel Úrad pre regulácii sieťových odvetví (ÚRSO) na čele s pánom Holjenčíkom. I keď ÚRSO používa množstvo komplikovaných vzorcov, výsledok je ten, že cenová politika štátu v oblasti energetiky je celá pomýlená. Veď stačí si porovnať: dopraviť jednu KWh ruského plynu do Šale stojí 0,2315 centu a dopraviť ten istý plyn 750 km ďalej na západ (do nemeckého Piesteritzu) stojí 0,0467 centu, teda iba jednu pätinu." Cena plynu pre priemyselné podniky so spotrebou medzi 1 miliónom GJ a 4 miliónmi GJ (do tejto kategórie spadá aj Duslo Šaľa ako najväčší odberateľ na Slovensku) na Slovensku bola podľa Eurostat v prvej polovici tohto roka 0,0288€ za kW/h. V Nemecku to bolo 0,0249 kW/h,teda skutočne menej.

stimul
zákon
umožňuje
Stimul
generálneho riaditeľa Dusla Šaľa
tu je názor
Eurostat


...ale už o deň na to (po spílení billbordu koncom februára, pozn.) predložil do mestského zastupiteľstva návrh na legalizáciu 400 nelegálnych billbordov, čiže čiernych stavieb.

ahoj ten výrok o tých bilboardoch je pre mňa nejak zložitý:). Označila som ho za spracovaný, ale neviem či to bude dobre.. ale tak snaha bola..prosím pozri sa potom na to odborným okom:) Je pravdou, že Primátor Ftáčnik predložil do mestského zastupiteľstva návrh na schválenie nájmu častí pozemkov v Bratislave, resp. išlo o 405 plôch. Tento návrh zahŕňal požiadavku vytvorenia 405-tich nosičov vonkajšej reklamy, ktoré v minulosti mali povolenie, boli legálne, avšak ich zmluvná lehota vypršala, preto ich možno označiť za nelegálne. Výrok hodnotíme ako pravdivý. SITA , 6. marca 2014: "Primátor Ftáčnik vo štvrtok 6. marca na rokovanie mestského zastupiteľstva predkladá návrh na reguláciu vonkajšej reklamy. Podľa návrhu by mesto prenajalo reklamným agentúram na dva roky tie pozemky, kde dnes stojí ich reklama a zmluva, ktorú mali v minulosti s mestom, už vypršala. Po dvoch rokoch potom mesto na prenájom pozemku pod reklamou vyhlási verejnú obchodnú súťaž. Návrh počíta s prenájom 405 plôch na mestských pozemkoch, za ktoré by mohlo do mestskej kasy pribudnúť ročne približne 400-tisíc eur." V dôvodovej správe k návrhu na schválenie prípadu hodného osobitného zreteľa týkajúceho sa nájmu častí pozemkov v Bratislave, v k. ú. Staré Mesto, k. ú. Nivy, k. ú. Ružinov, k.ú. Podunajské Biskupice, k.ú. Trnávka, k. ú. Nové Mesto, k. ú. Rača, k. ú. Vajnory, k.ú. Vrakuňa, k.ú. Vinohrady, k. ú. Devínska Nová Ves, k. ú. Dúbravka, k.ú. Karlova Ves, k.ú. Rusovce a k. ú. Petržalka, spoločnostiam Akzent BigBoard, a.s., ISPA, spol. s r.o, euroAWK, spol. s r.o., GRYF MEDIA, s.r.o., Ing. Ladislav Strašil – NUBIUM, REBLOK a.s. a Outdoor Media, s.r.o . sa uvádza, že v rámci Bratislavy je vybudovaných takmer 1.500 nosičov (nad 1,2 m2 – billboard, megaboard, štítová stena) a približne 450 zariadení je bez povolenia, od začiatku ide o čierne stavby. K januáru 2014 má Bratislava uzatvorené platné zmluvy k 134 nosičom vonkajšej reklamy. V ostatných 3 rokoch vypršali zmluvy k 458 zariadeniam, ktoré boli v minulosti oficiálne povolené. Návrh obsahoval požiadavku na schválenie 405 plôch, ktoré boli v minulosti legálne povolené, de facto išlo o vytvorenie, resp. predĺženie nových zmlúv. Návrh však nebol prijatý . Dátum zverejnenia analýzy: 05.10.2014 Naspäť Nahlásiť chybu

SITA
návrhu
nebol prijatý


My sme v Hlase už predkladali opatrenia, ktoré sa dotknú každého občana Slovenskej republiky. Bolo to znížené DPH na energie, znížená DPH na potraviny alebo jednorazová pomoc, či už rodičom, ktorí majú deti alebo seniorom aj tým, ktorí sa nedali očkovať.

Strana Hlas-SD v októbri 2021 predložila do parlamentu návrh na dočasné zníženie DPH na služby spojené s energiami a ich dodávkami z 20 % na 5 %. Túto zmenu však parlament neschválil.

V januári 2022 poslanci Hlasu vyzvali vládu na zníženie DPH z potravín pre slovenské domácnosti v čase zdražovania. Strana tiež žiadala prijať zákon o príspevku 200 eur pre všetkých seniorov, a teda aj takých, ktorí sa nedali zaočkovať proti koronavírusu a nedostali vládny motivačný príspevok na očkovanie.

predložila vyzvali žiadala


A fakt je ten, že Truman vlastne podráždený takou zbytočnou z jeho pohľadu výbojnosťou generála Mc Arthura. On ho tam poslal pôvodne, tak ho vymenil. Stiahol a začali vyjednávať o prímerí, lebo Čína reagovala na Mc Arthurovú ofenzívu v tom 53.

Františej Šebej sa pomýlil v roku, v ktorom sa Čína zapojila do Kórejskej vojny - bolo to v roku 1950, nie až 1953. Interpretácia, že Truman MacArthura stiahol kvôli jeho prílišnej výbojnosti, tiež nie je úplne presná. Výrok preto hodnotíme ako nepravdivý. Douglas MacArthur, hrdina z druhej svetovej vojny a povojnovej okupácie Japonska, velil jednotkám OSN na začiatku Kórejskej vojny (1950-1951). Medzi jeho úspechy patrí napríklad vylodenie v Inchone v septembri 1950, ktoré zvrátilo priebeh vojny v prospech OSN a umožnilo preniknúť hlboko do územia Severnej Kórey. V októbri 1950 diskutovali Truman a MacArthur o možnosti činskej invázie, ktorú MacArthur považoval za menej pravdepodobnú ako sovietsku. V novembri už však bola čínska prítomnosť v Kórey potvrdená a prispela k niekoľkým MacArthurovým porážkam. Na jar roku 1951 sa americká armáda musela stiahnuť z územia Severnej Kórey pod 38. rovnobežku. V apríli 1951 prezident Truman MacArthura odvolal , čím vyvolal kontroverziu o právomociach prezidenta, komisia, ktorá za týmto účelom vznikla, však prišla k záveru, že odvolanie bolo v Trumanových kompetenciách. Oficiálnym dôvodom odvolania bol nedostatok rešpektu voči autorite prezidenta USA a MacArthurove verejné vyhlásenia, ktoré neboli v súlade s oficiálnou politikou USA v regióne a porušovali zákaz dávania vyjadrení bez schválenia ministerstvom zahraničia. Kritika o prílišnej "výbojnosti" prichádzala najmä z Európy. Čínska reakcia na McArthurovu agresiu prišla hneď v roku 1950, kedy čínske vojská zatlačili sili OSN na juh a neskôr dokonca opät získali kontrolu nad Soulom. O prímerí na Kórejskom polostrove sa vyjednávalo od roku 1951 do roku 1953. Zdroje: Wikipedia.org , Trumanlibrary.org Dátum zverejnenia analýzy: 03.04.2013 Naspäť Nahlásiť chybu

vylodenie v Inchone

odvolal

Čínska

Wikipedia.org

Trumanlibrary.org


Keby som bol predsedom vlády, by som postupoval rovnako, ako to bolo v prípade povinných kvót pre migrantov, kde som zablokoval celé rokovanie Európskej rade a zavetoval som to.

O riešení utečeneckej krízy sa v priebehu letných mesiacov roku 2015 intenzívne rokovalo na pôde európskych inštitúcií. Na júnovom summite Európskej rady Slovensko spolu s ďalšími krajinami strednej a východnej Európy hlasovalo proti povinným kvótam. Hlavy členských štátov Európskej únie sa napokon dohodli len na dobrovoľnom prerozdeľovaní utečencov. Vtedajší premiér Robert Fico teda naozaj dopomohol k tomu, že riešenie vo forme kvót nebolo na summite prijaté. Tento výrok preto hodnotíme ako pravdivý.

Napriek tomu však Rada EÚ prijala 22. septembra 2015 na návrh Európskej komisie rozhodnutie o prerozdelení 120-tisíc ľudí s potrebou medzinárodnej ochrany. Primárnym cieľom bolo pomôcť Taliansku a Grécku, ktoré čelili najväčšiemu prílivu utečencov. Aj napriek nesúhlasu Slovenska, Česka, Maďarska a Rumunska, však rozhodnutie prešlo väčšinovým hlasovaním na rade ministrov vnútra EÚ.

Podľa Fica by takto závažné rozhodnutia mali schvaľovať jednohlasne. V reakcii na to teda podal žalobu proti Rade EÚ, ktorú však Súdny dvor EÚ zamietol v celom rozsahu. Zároveň avizoval , že Slovensko povinné kvóty nebude rešpektovať. Na summite EÚ v októbri toho roku hlasoval aj proti mechanizmu trvalého prerozdeľovania utečencov. Tento návrh napokon neprešiel.

hlasovalo prijala prešlo schvaľovať zamietol avizoval hlasoval


Peter Pellegrini, keď vám odovzdával vládu, sme mali najnižší deficit v histórii slovenskej republiky 1,2 %. Keď sme vládu preberali my, ten deficit bol na úrovni viac ako 5 %.

Pri odovzdávaní štátnej kasy vládou Petra Pellegriniho v roku 2020 dosiahol deficit verejných financií na základe vyhodnotenia z roku 2019 úroveň 1,21 % HDP, pričom dlh v nominálnej hodnote dosahoval úroveň 48,01 % HDP. Historicky najnižší deficit bol zaznamenaný v roku 2017, teda za vlády Roberta Fica, a to 0,98 % HDP. Súčasná vláda, ktorá nastúpila v roku 2023, prebrala verejné financie s deficitom 5,21 % HDP a dlhom v nominálnej hodnote na úrovni 56,05 % HDP.

Vo svojej správe o hospodárení rozpočtu verejnej správy pre rok 2019 Rada pre rozpočtovú zodpovednosť (RRZ) uviedla , že v roku 2019 došlo k nesplneniu cieľa vyrovnaného hospodárstva, a to s najväčšou odchýlkou od roku 2010. Rada ďalej kritizovala nedostatočnú reakciu vlády na identifikované hrozby a riziká.

Podľa RRZ prudký nárast deficitu verejnej správy počas funkčného obdobia vlád Igora Matoviča, Eduarda Hegera a Ľudovíta Ódora možno odôvodniť prítomnými krízami vrátane pandémie koronavírusu, ktorá výrazne ovplyvnila štátne výdavky. Spolu s inými krízami, ako ruská invázia na Ukrajinu či zdražovanie cien, si toto krízové obdobie vyžiadalo výdavky v celkovej hodnote 3,2 mld. eur (2,6 % HDP). Okrem Slovenska sa podobný scenár týkal aj iných krajín Európskej únie. V dôsledku kríz sa priemerný deficit krajín EÚ prepadol za obdobie od roku 2019 do roku 2023 o 3,1 p.b. HDP.

Schválený rozpočet po konsolidácií na obdobie rokov 2025 – 2027 má za cieľ znížiť deficit verejnej správy pod 3 % a stabilizovať verejný dlh ( .pdf , s. 7).

1,21 %

0,98 %

uviedla

kritizovala

ovplyvnila

.pdf


"Nerád vidím, keď prehráme s Nórskom. Za našich čias sa nič také nestávalo."

Jedna z najväčších legiend slovenského hokeja Žigmund Pálffy zaujal výrokom z 7. mája 2015 o tom, že hokejová reprezentácia za jeho čias neprehrávala s tímami ako Nórsko. My sme sa na naše zápasy na vrcholných podujatiach pozreli (na základe údajov z SZĽH a IIHF ) podrobnejšie a zistili, že Žigo nehovorí celkom pravdu. V prvom rade sa pozrime na reprezentačnú kariéru Žigmunda Pálffyho. Za reprezentáciu nastúpil prvý raz na ZOH 1994 v Lilehammeri, kde sme vyhrali nad Kanadou, Talianskom, Francúzskom a remizovali so Švédskom a USA. Na MS elitnej kategórie sa Slovensko zúčastnilo prvý raz v roku 1996 v Rakúsku. Do turnaja vstúpilo remízou s Kanadou, v treťom zápase však podľahlo domácemu Rakúsku. Práve tu nachádzame prvú prehru Slovenska s outsiderom na vrcholnom podujatí. Treba brať ohľad aj na fakt, že my sami sme vtedy boli nováčikom a pre hráčov to bolo prvé vystúpenie na MS v elitnej skupine. V A-kategórii sme sa zachránili vďaka výhre 4:1 nad Nemeckom, pri ktorej sa gólovo presadil Žigmund Pálffy. Na nasledujúcich MS sme nedosiahli veľký úspech, ale nepostihla nás ani prehra s outsiderom. Žigmund Pálffy sa potom predstavil znovu na MS 1999, na ktorých sme postúpili do štvrťfinálovej skupiny a zaujali remízou 2:2 s Ruskom. ZOH 2002 v Salt Lake City boli jedným z veľkých podujatí, na ktorých naša reprezentácia zlyhala. Treba ale pripomenúť, že sa jednalo o kvalifikačnú skupinu, v ktorej sme nemohli počítať s niektorými hráčmi z NHL. Slovensko prehralo s Nemeckom a hlavne s Rakúskom, remizovalo s Lotyšskom a skončilo na predposlednom 13.mieste. Pálffy na turnaji odohral jeden zápas. Olympiády nám vo všeobecnosti nevychádzali, podobne sme prepadli aj v kvalifikačnej skupine na ZOH 1998 v Nagane, kde sme v rozhodujúcom zápase prehrali s Kazachstanom. Pállfy vtedy do hry nezasiahol. Neskôr Žigo hral na medailových MS 2002 a MS 2003, tam sa pričinil najprv o zisk titulu a bronzu. Tieto turnaje vstúpia navždy do dejín slovenského hokeja a Pálffy v nich hrá výnimočnú úlohu – v roku 2002 v semifinále premenil nájazd v rozstrele so Švédskom a vo finále prihral na gól Petrovi Bondrovi. Slováci na MS 2005 po veľkom boji s Kanadou vypadli vo štvrťfinále a s turnajom sa rozlúčili, Pálffy vtedy bojoval v slovenskom drese a prispel k cennej remíze s Rusmi či výhre nad Švajčiarmi. Odvtedy sa Žigmund Pállfy až do roku 2010 za reprezentáciu na vrcholnom podujatí nepredstavil. V tom čase už začali pribúdať naše zaváhania s outsidermi – v roku 2006 prehra v úvodnom zápase skupiny s Bieloruskom (v tom čase sme ich ešte považovali za papierovo oveľa slabšieho súpera), na MS 2010 debakel v osemfinálovej skupine od Dánska (0:6). Práve v roku 2010 Pállfy ukončil reprezentačnú kariéru na ZOH vo Vancouveri, kde sme obsadili 4.priečku. Aktívnu kariéru Žigmund Pálffy ukončil v roku 2012. Svetový hokej sa postupne vyrovnáva, slabé tímy sa posúvajú dopredu a sú nepríjemnými protivníkmi. Na MS 2013 sme podľahli Lotyšskua potom po nájazdoch Rakúsku, aj tak sme však postúpili aspoň do štvrťfinále. Pred rokom nás zastavila nečakaná prehra s Francúzskom, ktoré na tom istom turnaji zdolalo aj Kanadu. Nesmieme zabudnúť na ZOH 2014 v Soči, kde sme šokujúco 1:3 prehrali so Slovinskom. Tento rok prišla porážka s Nórskom, ktoré siahalo po bodoch proti USA. To len svedčí o tom, že dnes už skutočne slabých súperov vo svetovom hokeji niet. Podľa terminológie Demagog.sk by sme mohli povedať, že Žigo nehovorí pravdu. Nie je to však politika, ale hokej, kde sa veci neustále menia a sú závislé na obrovskom množstve premenných. Na jednej strane je fakt, že za posledné tri roky sme na vrcholných podujatiach prehrali s Lotyšskom, Rakúskom, Slovinskom, Francúzskom i Nórskom, čo sa nám v časoch Pálffyho a ďalších hviezd nestávalo. Druhou stranou mince je to, že dovtedy hokejovo slabé krajiny postupujú dopredu, investujú do mládeže a infraštruktúry. Preto tieto zaváhania s outsidermi nepredvádza len náš tím, stávajú sa aj ešte oveľa silnejším súperom – Francúzi na MS 2013 zdolali Rusov a pred rokom Kanadu, Lotyši pred rokom zdolali Fínov a podobne. Takže názor na Žigovo vyjadrenie už necháme na každom našom čitateľovi.

výrokom SZĽH IIHF reprezentáciu


Ale vláda ide zamestnať ďalších 7 tisíc úradníkov.

R. Sulík hovorí: "vláda ide zamestnať", preto hovorí len o zamestnanosti ústrednej správy. Rozdiel v počte zamestnancov v ústrednej správe v roku 2012 a predpokladaným počtom zamestnancov v roku 2013 je 7 185 zamestnancov, čiže približne 7 tisíc zamestnancov.

Podľa Východiska rozpočtu na roky 2013 - 2015 (pdf. s. 43) má pracovať vo verejnej správe v roku 2013 spolu 349 163 zamestnancov . Oproti roku 2012 je to len o 5 662 zamestnancov viac. V celkovej štátnej správe sú započítaný aj zamestnanci samospráv, či fondov sociálneho a zdravotného poistenia. Len v ústrednej správe sa má oproti skutočnosti roku 2012 zvýšiť počet zamestnancov o približne 7 tisíc.

rozpočtu


Sú mnohé štúdie, ktoré hovoria o tom, že človek, ktorý je prekonaný, má v niektorých prípadoch alebo prekonaný a ešte aj očkovaný, má väčšiu ochranu ako človek napríklad, ktorý je iba zaočkovaný.

Existujú štúdie, ktoré hovoria, že pri niektorých variantoch koronavírusu sú prekonaní a zároveň zaočkovaní lepšie chránení proti ďalšiemu ochoreniu ako zaočkovaní, no nie je to celá pravda. Množstvo iných štúdií ukazuje opačným smerom alebo je ich záverom, že miera ochrany je porovnateľná. Vedecká komunita aj štúdie skúmajúce ochranu po prekonaní upozorňujú na dôležitosť očkovania ako takého, a to aj pre prekonaných. Keďže tvrdenie Richarda Rašiho spomína len časť pravdy a nie pravdu celú, hodnotíme ho ako zavádzanie.

Štúdie v prospech tvrdenia

Raši má pravdu v tom, že existujú štúdie, ktoré naznačujú, že prekonaní, alebo prekonaní a zaočkovaní, mali alebo majú – v závislosti od variantu koronavírusu – väčšiu ochranu ako ľudia, ktorí sú iba očkovaní.

Napríklad podľa štúdie z Izraela realizovanej počas vlny variantu delta majú prekonaní až 13-krát nižšiu šancu nakaziť sa ako neprekonaní očkovaní (. pdf , s. 2). Ďalšia štúdia zo Spojeného kráľovstva tvrdí, že pri variante alfa bola vyššia úroveň ochrany u očkovaných než počas variantu delta.

Voči týmto štúdiám bolo vznesených viacero metodologických námietok . Rizikové je aj to, že u prekonaných s bezpríznakovým priebehom sa nemusia dokonca vytvoriť žiadne protilátky.

Štúdie v neprospech tvrdenia

Na druhej strane však existuje väčšie množstvo štúdií, ktoré tvrdia opak a spochybňujú silu imunity po prekonaní ochorenia COVID-19 bez vakcinácie.

Táto štúdia z USA zistila, že prekonaní majú 5-krát väčśiu šancu nakaziť sa ako očkovaní bez akéhokoľvek predošlého prekonania.

Americké CDC (centrum pre kontrolu a prevenciu chorôb) vydalo v októbri 2021 vedeckú správu , v ktorej analyzovalo dovtedajší stav výskumu v oblasti vakcín proti ochoreniu COVID-19. Dospelo k záveru, že po očkovaní je imunitná odpoveď konzistentnejšia, zatiaľčo po prekonaní sa veľmi líši, oboje však poskytuje ochranu. Menej jasný je však efekt vakcín a predošlého prekonania pri variante omikron, ktorý je už momentálne na Slovensku dominantný – v tejto otázke ešte neexistuje dostatok vedeckých dôkazov.

Tejto téme sa ale venovala napríklad štúdia vedcov z Imperial College v Londýne, ktorá tvrdí, že ochrana proti omikronu po prekonaní predošlých variantov môže byť nižšia ako 19 %, v kontraste s 55 - 80 % po tretej dávke vakcíny. ( pdf , s.8)

V rámci vedeckej komunity stále panuje zhoda na pozitívach vakcinácie, pričom aj štúdie skúmajúce protilátky po prekonaní choroby zdôrazňujú výhody a bezpečnosť očkovania.

Očkovanie ako najefektívnejší spôsob ochrany proti omikronu zdôrazňujú americkí aj nemeckí experti.

pdf štúdia námietok žiadne Táto správu dominantný neexistuje štúdia pdf štúdie americkí nemeckí


Ja si ho dovolím citovať v tej časti rozhodnutia ÚS, na ktorú sa odvolávame my. Citujem- Nevymenovať kandidáta môže okrem iného z dôvodu závažnej skutočnosti vzťahujúcej sa na osobu kandidáta, ktorá dôvodne spochybňuje jeho schopnosť vykonávať funkciu spôsobom neznižujúcim vážnosť ústavnej funkcie alebo celého orgánu, ktorého má byť táto osoba vrcholným predstaviteľom.

Róbert Madej správne parafrázuje rozhodnutie Ústavného súdu SR zo dňa 24. októbra 2012, ktoré sa zaoberalo právomocami prezidenta SR, v otázke vymenovania generálneho prokurátora. Okrem nesplnenia predpokladov kandidáta, prezident môže nevymenovať kandidáta z dôvodu závažnej skutočnosti vzťahujúcej sa na osobu kandidáta, ktorá dôvodne spochybňuje jeho schopnosť vykonávať funkciu. Takéto rozhodnutie prezidenta musí byť zdôvodnené a dôvody nesmú byť svojvoľné.

rozhodnutie Ústavného súdu


... ale napríklad v roku 2008 bola inflácia vyššia, celoročná inflácia bola 4,6 %, vládol práve pán Fico a netvrdil, že to je dramatické.

Inflácia bola v roku 2008 4.6%. Ohľadom postoja expremiéra k nej eTrend 18.augusta 2008 napísal:

v roku 2008
eTrend
aktualne.sk


"Štandardnú sadzbu" DPH v EU má nad 20% presne 20 krajín. ( údaje z 1.júla 2010 uvádzali 17 krajín, od 1.1.2011 je to 20 )

údaje z 1.júla 2010
1.1.2011 je to 20


A tretí pilier, toto by ste v živote nemohli vy robiť, my rušíme štátnu správu. My sme zrušili krajské úrady, ideme teraz rušiť špecializovanú štátnu správu a ideme urobiť veľkú reformu.

Počas prvej Ficovej vlády bola zrušená dovtedajšia sústava krajských úradov ( rok 2007 ). Kompetencie sa presunuli na obvodné úrady ústredné orgány štátnej správy. Zároveň však ostala zachovaná špecializovaná krajská štátna správa, ktorú chce súčasná vláda takisto zrušiť. Vyplýva to z tzv. programu ESO a R. Fico tento krok oficiálne avizuje. Výrok je pravdivý. Vyjadrenie Roberta Fica vychádza zo schváleného vládneho materiálu Programu ESO (Efektívna, Spoľahlivá a Otvorená štátna správa). Zámerom ESO je presadenie novej vízie fungovania štátnej správy. Jej súčasťou je aj zníženie počtu rozpočtových organizácií a úplné zrušenie špecializovanej krajskej štátnej správy. Špecializovaná štátna správa zahŕňa krajské úrady životného prostredia, krajské stavebné úrady, pozemkové úrady, katastrálne úrady či školské úrady. Ich kompetencie by sa podľa Programu ESO mali presunúť na obvodné úrady . Dátum zverejnenia analýzy: 11.06.2012 Naspäť Nahlásiť chybu

rok 2007
ESO
obvodné úrady


Na rok 2012 niekto zabudol, alebo zámerne vyškrtol 5 000 učiteľov zo štátneho rozpočtu.

Podľa Návrhu rozpočtu verejnej správy (pdf, s.51-52) bol v roku 2012 rozpočtovaný na 59 909 pedagogických zamestnancov regionálneho školstva, pričom očakávaná skutočnosť sa uvádzala v počte 63 194 pedagógov. V roku 2011 bol pritom skutočný počet učiteľov 64 156. V oblasti verejných vysokých škôl bol rozpočet naplánovaný na 19 666 zamestnancov, pričom skutočnosť v rokoch 2010 až 2012 uvádza počet približne 21 tisíc zamestnancov. Návrh rozpočtu pritom uvádza aj na roky 2013 až 2015 počet vysokoškolských zamestnancov v počte 21 tisíc. Výrok hodnotíme ako pravdivý, pretože štátny rozpočet na rok 2012 skutočne administratívne uvádzal o približne 5 tisíc pedagogických zamestnancov menej ako bol skutočný stav.

Návrhu


Do čela záchranky dal (minister Uhliarik, pozn.) človeka, ktorý nikdy so záchrankami nerobil a dvoch profíkov, jedného dokonca odmeneného za to, že priviedol záchranku do zisku nepustil do čela tejto záchranky...

Robert Kaliňák mal zrejme na mysli výber Vratka Šoku ministrom Uhliarikom v decembri 2010 v konkurze na post šéfa Záchrannej a dopravnej zdravotníckej služby v Bratislave (ZDZS). V súťaži mal Vratko Šoka, ktorý prišiel do zdravotníctva zo stavebníctva, vyhrať nad dvoma ďalšími kandidátmi, ktorí majú skúsenosť s riadením štátnej aj súkromnej záchranky.

výber vyhrať


Ak by sa v roku 2030 alebo 2035 (...) zastavila výroba spaľovacích motorov, tak v roku 2030 alebo 35 to neznamená, že prestanú jazdiť autá so spaľovacími motormi alebo že tieto autá neostanú proste ďalej v priestore. Znamenalo by to iba pre automobilový priemysel, že sa prestanú vyrábať nové autá so spaľovacími motormi.

Nové pravidlá EÚ nariaďuju, že po roku 2035 by sa mali do evidencie zapisovať iba uhlíkovo neutrálne automobily. Ak výrobcovia prekročia povolenú hodnotu emisií oxidu uhličitého na jeden kilometer, tak budú za evidenciu vozidla musieť zaplatiť vyššiu peňažnú čiastku. Vozidlá so spaľovacími motormi by sa preto mali stať príliš drahé na výrobu, ale aj tak bude možné ich naďalej používať. Opatrenie nehovorí, že všetky vozidlá na cestách musia od roku 2035 produkovať nulové emisie a neovplyvňuje tak už existujúce autá. Autá so spaľovacími motormi môžu zostať na cestách až do konca ich životnosti.

Európska únia určila rok 2035 kvôli tomu, že priemerná životnosť automobilu je 15 rokov, teda ak posledné automobily so spaľovacími motormi opustia výrobné linky v tomto roku, tak do vytýčeného roku 2050 by EÚ mala docieliť uhlíkovú neutralitu. Zastavenie predaja automobilov so spaľovacími motormi je súčasťou klimatického plánu EÚ na zníženie emisií skleníkových plynov v ovzduší. Nariadenie je súčasťou Zelenej dohody, ktorej cieľom je klimatická neutralita do roku 2050.

pravidlá motormi predaja


Čiže za bývalej vlády. Valorizovalo sa vtedy dokonca dvakrát do roka.

Valorizovalo sa vtedy dvakrát- 1.2. a 1.12.


Máme obrovské množstvo nedočerpaných eurofondov, to je ďalší prešľap tejto odídenej vlády pána Matoviča a pána Hegera, ktorý sľubovali zlepšenie v tom čerpaní eurofondov, zdedili zlú situáciu po Smere, treba povedať, keď prišli k moci, boli sme skutočne na chvoste v Európskej únii.

Slovensko patrí dlhodobo k najpomalším štátom v otázke čerpania eurofondov. Situácia sa výrazne nezmenila za volebného obdobia vlády Roberta Fica či Petra Pellegriniho ale ani Igora Matoviča a Eduarda Hegera. Ku koncu vládnutia strany Smer-SSD sa Slovensko nachádzalo na chvoste čerpania eurofondov, situácia sa však nezlepšila ani po príchode novej vlády Igora Matoviča a to napriek tomu, že si skvalitnenie čerpania stanovila ako prioritu. Slovensku tak hrozí prepadnutie viac ako 800 miliónov eur z európskych peňazí. Výrok preto hodnotíme ako pravdivý.

V riadnom programovom období 2014 až 2020 Slovensko čerpalo eurofondy len do výšky zhruba jednej tretiny a radilo sa k najpomalšie čerpajúcim štátom. Aj s predĺžením možnosti čerpania o tri roky ostávalo Slovensku ešte v roku 2022 nevyčerpaných takmer 7 miliárd eur. Horšie na tom boli podľa Národnej banky Slovenska (NBS) len Rumunsko a Chorvátsko. ( .pdf , s.1-4).

Úradnícka vláda Ľudovíta Ódora navyše tento týždeň oznámila , že Slovensku môže prepadnúť 800 miliónov eur. Táto suma predstavuje približne 5 % prostriedkov, ktoré sme od EÚ dostali na investície do rozvoja. Prepadnutie eurofondov hrozí takmer všetkým ministerstvám a operačným programom.

Slovensko môže o tieto peniaze prísť napriek tomu, že časť prostriedkov nám paradoxne zachránili krízy a promtná reakcia Európskej únie. EÚ pre závažnosť situácie výnimočne uvoľnila pravidlá čerpania eurofondov, aby ich členské štáty čo najrýchlejšie využili na boj s pandémiou. Rezorty napokon na boj s Covidom z operačných programoch uvolnili 1,1 miliardy eur, ktoré mali pôvodne smerovať na reformy a rozvoj Slovenska a zmenšovanie regionálnych rozdielov.

Možnosť čerpania eurofondov na krízové účely sa zopakovala aj v čase prílevu utečencov z Ukrajiny a pri energetickej kríze. Slovensko si v Bruseli vyrokovalo, možnosť využiť eurofondy na úhradu energií pre zraniteľné domácnosti. Komisia na energie umožnila použiť až 1,45 miliardy eur. Na pomoc utečencom sa presmerovalo ďalších 315 miliónov eur.

Slovensko má s čerpaním eurofondom dlhodobý problém. Na začiatku volebného obdobia bola priemerná miera čerpania v celej EÚ o 8 percentuálnych bodov vyššia ako na Slovensku. Zatiaľčo priemer Únie bol na úrovni 41 %, Slovensko tesne po konci vládnutia strany Smer čerpalo európske prostriedky len na úrovni 33 %. Jedinou krajinou, ktorá mala nižší podiel vyčerpaných peňazí ako Slovensko, bolo Chorvátsko s čerpaním 31 %.

Nová vládna garnitúra pritom sľubovala zlepšenie čerpania a implementácie eurofondov. Istú formu zjednodušenia či zefektívnenia čerpania mali vo svojom volebnom programe všetky bývalé koaličné strany. Matovičova vláda dokonca vytvorila pre agendu eurofondov samostatné ministerstvo , na čele ktorého stála Veronika Remišová. Cieľom malo byť zlepšenie koordinácie regionálneho rozvoja ako aj optimalizácie štruktúry riadenia eurofondov.

V porovnaní s predošlým programovým obdobím 2007 - 2014 je však na tom Slovensko podľa Národnej banky ešte horšie. Z vyše 14 miliardovej alokácie 3. programového obdobia bolo na regionálny rozvoj za roky 2014 - 2022 vyčerpaných 66 %. V porovnaní s tým, v 2. programovom období bol za rovnako dlhé obdobie 9 rokov (2007 – 2015) vyčerpaných 90 % z alokácie. NBS však dodáva, že 2. programové obdobie bolo o rok kratšie a končilo sa práve v roku 2015, čo pri riziku trvalej straty akcelerovalo financovanie z eurofondov.(. pdf str. 27)

čerpalo
.pdf
oznámila
uvoľnila
krízové účely
priemerná miera čerpania
čerpania
samostatné ministerstvo
vyčerpaných
pdf


...v rokoch 2012-2016 strana Smer bola sama vo vláde, ale neurobili sme voči médiám absolútne žiadne nedemokratické kroky, ako vidíme v niektorých iných krajinách. Aj preto je dnes Slovensko tak vysoko vo svetových rebríčkoch slobody slova a slobody prejavu.

Slovensko patrí v oblasti slobody slova a prejavu medzi jednu z najslobodnejších krajín Európy. Podľa výročných správ organizácií Reportéri bez hraníc (RSF) a Freedom House naša krajina sa umiestnila na popredných miestach vo svetových rebríčkoch. Podľa RSF Slovensko je na 12. mieste v svetovom rebríčku, čo sa týka slobody slova, pričom Freedom House našu krajinu ohodnotil známkou 1, s ktorou sme sa ocitli medzi najslobodnejšími krajinami. Napriek tomu, že vláda v rokoch 2012 až 2016 neurobila voči médiám žiadne negatívne kroky, krokom cenzúry je možno označiť rozhodnutie vtedajšieho predsedu NR SR, Pavla Pašku z roku 2014, ktorá obmedzila počet akreditovaných novinár v parlamente a taktiež zakázala ich voľný pohyb v jeho budove. Výrok preto hodnotíme ako zavádzanie.

12. priečka
dve miesta
hodnotení
súdnych sporov
stiahnuť
žaluje
zahraničné
nezodpovedanie
Rozhodnutie
Maďarsko
novelizovať
67. miesto
nový
spustila
47. mieste
21.mieste
11.mieste
Slovensko


Vyšetrovateľka za vyše 8 mesiacov vyšetrovania ani len nevypočuje Ladislava Bašternáka, hlavného podozrivého z podvodov s DPH (...) Tá istá vyšetrovateľka (...) teraz to akože znova vyšetruje. A ten istý špeciálny prokurátor..

13. apríla 2016 začalo stíhanie NAKA vo veci zločinu neodvedenia dane v súvislosti s uplatnením si nároku na vrátenie nadmerného odpočtu DPH spoločnosťou BL 202 v roku 2012, informovala slovenské denníky vyšetrovateľka Tatiana Ujváryová. Dušan Kováčik, ktorý je vo funkcii špeciálneho prokurátora od 1. septembra 2009 priznal , že v roku 2014 odsúhlasil rozhodnutie vyšetrovateľky nepokračovať vo vyšetrovaní kauzy Bašternák. Vtedajšia, aj súčasná vyšetrovateľka NaKA Tatiana Ujváryová po ôsmich mesiacoch trestné oznámenie odmietla bez toho, aby vôbec začala trestné stíhanie vo veci. Svoje rozhodnutie odôvodnila tým, že štátu nevznikla žiadna škoda. Výrok preto hodnotíme ako pravdivý. Dátum zverejnenia analýzy: 20.06.2016 Naspäť Nahlásiť chybu

stíhanie funkcii priznal odmietla


Keď dáme rodinám, zoberieme bohatým napríklad a presne takto sme to urobili. Až vtedy, keď bola táto rovnica jedna k jednej, tak až vtedy sme do tohto išli. Áno, tých 1,3 miliardy eur máme plne vykrytých.

Vláda navrhuje pomôcť rodinám s rastúcou infláciou balíkom za takmer 1,3 miliardy eur. Igor Matovič plánuje dieru v rozpočte vykryť z dvoch zdrojov. Prvým je zefektívnenie riadenia štátu, druhým zdanenie stovky nešpecifikovaných firiem.

Detaily rozpočtového krytia balíka pomoci minister financií Matovič zatiaľ nepredstavil . Výrok preto hodnotíme ako neoveriteľný.

navrhuje plánuje nepredstavil


...máme priemerný deficit v EÚ 7%, vy ste ho zvýšili 7,8%...

Prvý výrok označujeme ako zavádzajúci. Je pravda, že odchádzajúci minister financií Ján Počiatek odhadoval deficit pre rok 2010 na 6,98 % a súčastná vláda, ale aj misia MMF ho odhaduje až vo výške 7,8% (v druhom prípade 8 % (.pdf)) Je však zavádzajúce tvrdiť, že vláda deficit navyšuje zámerne. Výšku deficitu ovplyvňuje úspešnosť výberu daní, alebo správnosť odhadu výdavkov pri tvorbe rozpočtu. Súčasná vláda nevytvárala rozpočet pre rok 2010 a neprijala žiadne opatrenie, ktoré by navýšilo výdavky štátu. Naopak, pozastavila niektoré čerpanie štátneho rozpočtu. Príkladom je zrušenie projektu 1. balíčku PPP.

Počiatek
výške 7,8%
8
zrušenie


Tu pán predseda Národnej rady predložil návrh ústavného zákona (...), aby sme do ústavy dali možnosti 2, vyvolania predčasných parlamentných volieb - buď cez referendum alebo cez ústavný zákon. Teda dal to, čo požaduje Ústavný súd Slovenskej republiky vo svojom náleze.

Boris Kollár ako predseda Národnej rady skutočne predložil návrh ústavného zákona, ktorý by mal zaviesť dve možnosti vyvolania predčasných parlamentných volieb. Tento výrok hodnotíme ako pravdivý, keďže takýto typ ústavného zákona skutočne navrhol Ústavný súd Slovenskej republiky vo svojom náleze z roku 2021.

Predseda strany Smer-SD Robert Fico svojím vyjadrením o opätovnom zmarení referenda prezidentkou Zuzanou Čaputovou naráža na fakt, že prezidentka nechala preveriť referendovú otázku, pod ktorú sa v petícii z roku 2021 podpísalo viac ako 585 000 Slovákov, Ústavnému súdu Slovenskej republiky. Ústavný súd vtedy vo svojom náleze konštatoval protiústavnosť nasledujúcej navrhovanej referendovej otázky: „Súhlasíte s tým, aby sa skrátilo VIII. volebné obdobie Národnej rady SR tak, aby sa voľby do Národnej rady SR vykonali do 180 dní odo dňa vyhlásenia výsledkov tohto referenda?“. Vo svojom náleze ďalej Ústavný súd parlamentu navrhol prijať ústavný zákon, ktorý by garantoval vyhlásenie predčasných volieb na základe referenda alebo prijatia ústavného zákona.

Presne takýto ústavný zákon predložil predseda Národnej rady do parlamentu a momentálne sa už posunul do druhého čítania.

predložil navrhol preveriť konštatoval navrhol posunul


Minimálna mzda je 327 euro, ak sa nemýlim.

Ľ. Kaník hovorí pravdu. V Nariadení vlády Slovenskej republiky (pdf.) z 12. októbra 2011 sa hovorí "Vláda Slovenskej republiky podľa § 2 ods. 1 zákona e. 663/2007 Z. z. o minimálnej mzde nariaďuje: Suma minimálnej mzdy na rok 2012 sa ustanovuje na a) 327,20 eura za mesiac pre zamestnanca odmeňovaného mesačnou mzdou, b) 1,880 eura za každú hodinu odpracovanú zamestnancom."

hovorí


34 % firiem, ktoré proste život začali niekedy pred 5 rokmi a pokračuje ďalej, celá tretina má trvalou stratu.

Výrok hodnotíme ako neoveriteľný, keďže jediné dostupné informácie o podiele firiem, ktoré za posledných päť rokov vykazovali trvalú stratu uviedol v rozprave minister financií. Demagog.SK nemá k dispozícii oficiálnu analýzu, štatistiku.

uviedol Glasa Finstat.sk


...voľba ombudsmanky bola spochybňovaná a teraz za jej správu zahlasovala celá opozícia. Ani celá koalícia nehlasovala za jej správu (...).

8. februára 2017 sa konala voľba nového ombudsmana v Národnej rade SR, po ktorej sa novou verejnou ochrankyňou práv stala Mária Patakyová . Opozícia pred zvolením novej ombudsmanky vyčítala Patakyovej, že nemá blízky vzťah k ľudským právam a nevenovala sa im v minulosti. V máji 2018 predložila Patakyová v NR SR výročnú správu. Za túto správu hlasovala celá opozícia, zatiaľ čo veľká väčšina poslancov z vládnej SNS sa zdržala hlasovania. Je nutné dodať, že spochybňovaná nebola voľba ombudsmanky, teda metóda voľby, ale skúsenosti a odbornosť Patakyovej v oblasti ľudských práv. Výrok hodnotíme ako pravdivý. Začiatkom februára 2017 sa stala novou verejnou ochrankyňou práv Mária Patakyová, ktorú navrhla koaličná strana Most - Híd. Patakyová získala v tajnej voľbe 75 hlasov poslancov. Pred jej voľbou ju kritizovala opozícia. Vtedajší predseda poslaneckého klubu OĽaNO-NOVA, Richard Vašečka sa vyjadril, že „post verejného ochrancu práv je kľúčový, preto si myslím, že ho má zastávať človek, ktorý je odborník a má k týmto témam srdcový vzťah. Pani Patakyová je nepochybne odborníčka na obchodné a finančné právo, ale ombudsman je o niečom inom. " 21. mája 2018 verejná ochrankyňa práv Mária Patakyová predložila v Národnej rade SR výročnú správu. Z tejto výročnej správy vyplývalo, že právo na prerokovanie veci bez zbytočných prieťahov je najčastejšie porušovaným právom. Za výročnú správu ombudsmanky hlasovalo za 111 poslancov a proti 14 poslancov, zatiaľ čo 12 poslancov sa zdržalo hlasovania. Proti výročnej správe hlasovali len poslanci za stranu Kotleba - Ľudová strana Naše Slovensko a predseda Slovenskej národnej strany Andrej Danko. Z radov poslancov vládnej koalície hlasovalo za 62 poslancov a z radov opozičných strán hlasovalo za 38 poslancov. Žiaden z opozičných prítomných poslancov nehlasoval proti tejto výročnej správe, zatiaľ čo veľká väčšina poslancov za stranu SNS sa zdržalo hlasovania. Dátum zverejnenia analýzy: 04.06.2018 Naspäť Nahlásiť chybu

Patakyová vyčítala ochrankyňou predložila hlasovalo


...5 z najkonkurencieschopnejších ekonomík máme práve v Európskej únii. Myslím v tom svetovom merítku.

Nie je pravdou, že päť z najkonkurentnejších je z EÚ. Pravdou, by bolo tvrdenie, že v top 10 najkonkurentnejších ekonomík je päť z EÚ. Do úvahy berieme Doing Business zostavovaný Svetovou bankou a The Global Competitivness zostavovaný Svetového podnikateľského fóra. Podľa zostaveného poradia rebríčku Doing Business je v prvej päťke len Dánsko na 5. pozícii. V top 10 je ešte Nórsko (9. pozícia) a Veľká Británia (10. pozícia). Prvou krajinou Singapur, následuje Hong Kong a na treťom mieste je Nový Zéland. V rebríček The Global Competitivness je na prvom mieste Švajčiarsko, nasledované Singapurom. Tretie miesto patrí Fínsku, štvrté Nemecku a piate USA. V top 5 sa teda nachádzajú dva štáty EÚ. V top 10 sa nachádza päť štátov EÚ - okrem Fínska a Nemecka je to aj Švédsko 6. pozícia, Holandsko 8. pozícia a Veľká Británia 10. pozícia. Dátum zverejnenia analýzy: 18.05.2014 Naspäť Nahlásiť chybu

Doing Business
The Global Competitivness


Německo prochází velkou transformací tamní energetiky.

Německo vykročilo k transformaci energetiky v roce 2010 (něm.). Transformace (něm.) má za cíl přejít od atomové energie k obnovitelným zdrojům energie. Podíl energie získávané ze slunce, větru aj. má v roce 2025 tvořit až 45 %. Do roku 2035 pak mají alternativní zdroje energie pokrýt až 60 % celkové spotřeby energie. Německá vláda k tomuto rozhodnutí dospěla (něm.) ještě před havárií jaderné elektrárny Fukušima v Japonsku, katastrofa nicméně některá rozhodnutí v této otázce urychlila (ang).

2010 Transformace dospěla urychlila


Tá väčšina je šialená za tento návrh (návrh za povinné kvóty, pozn.). To je nejakých 460 voči 200.

Blaha spomína hlasovanie na pôde Európskeho parlamentu, ktoré sa uskutočnilo 12. apríla 2016 o balíku opatrení, v rámci ktorých sa navrhuje aj zavedenie povinných kvót. Výsledok plenárneho zasadania bol 459 za ku 206 proti. Keďže Blaha sa mýli len o pár hlasov, a túto odchýlku možno považovať za zaokrúhlenie, výrok hodnotíme ako pravdivý.

Hlasovalo hlasovalo informovali TASR


Hovoríme o registračnom poplatku na autá. Viete, že kalkulovaný odhad v budúcom roku je okolo 30 miliónov eur. Vychádza to teda samozrejme z počtu predaných a dovezených áut v tomto a minulom roku a nie je to statický model.

Výrok hodnotíme ako pravdivý. Parlament schválil nové registračné poplatky na automobily v rámci konsolidácie verejných financií. Podľa dôvodovej správy k návrhu zákona ministerstvo financií na rok 2013 hovorí o 32 mil. eur vybraných na zvýšených registračných poplatkoch na autá. Ešte v roku 2012 sa má vďaka týmto poplatkom vybrať 6, 7 mil. eur.

schválil
dôvodovej správy


Pán Mrva tam chcel kandidovať za kontrolóra (mesta Bratislava, pozn.), to je váš (Sulíkov, pozn.) človek, alebo teda človek opozície.

Ján Mrva za hlavného kontrolóra Bratislavy kandidoval, avšak kandidáti v tejto voľbe neboli nominovaní politickými stranami. V druhom kole bol zvolený jeho protikandidát. Mrva je v komunálnej politike od roku 2006 a kandidoval na rôzne funkcie ako nezávislý s výnimkou komunálnych volieb v roku 2018, kedy mu ako nezávislému kandidátovi prejavili podporu opozičné strany. Vo voľbách do VÚC, v ktorých Mrva takisto kandidoval, mala strana SaS iného kandidáta. Mrva však mal v komunálnych voľbách len podporu daných strán, navyše nie je členom žiadnej politickej strany, preto výrok hodnotíme ako zavádzajúci. Ján Mrva kandidoval na funkciu hlavného kontrolóra Bratislavy a spolu s Mariánom Miškaninom sa dostal do druhého kola. V druhom kole bol zvolený Miškanin, ktorý nad Mrvom vyhral pomerom hlasov 24:9. Mrva pôsobí v komunálnej politike už od roku 2006, kedy sa stal po prvýkrát starostom bratislavskej mestskej časti Vajnory. Tento post sa mu podarilo obhájiť v roku 2010 a rovnako aj v roku 2014, kedy sa zároveň stal aj poslancom mesta Bratislava. V župných voľbách v roku 2017 kandidoval za predsedu BSK, avšak neuspel. Do všetkých týchto funkcií kandidoval ako nezávislý. V komunálnych voľbách v roku 2018 sa Mrva neúspešne uchádzal o funkciu primátora hlavného mesta s podporou strán OĽaNO, SaS, NOVA, SME RODINA – Boris Kollár, KDH, OKS a ZMENA ZDOLA. Mrva nie je členom žiadnej politickej strany ani hnutia.

kandidoval pôsobí uchádzal členom


...som na čele tých (volebných, pozn.) kampaní Smeru už teda po štvrtýkrát...

Pre Mareka Maďariča budú voľby v roku 2016 už štvrté na kandidátnej listine Smeru, pričom vždy bol v čele volebného štábu. Taktiež mu vždy patrí jedna z vedúcich pozícií na kandidátke. Od roku 2006 až dodnes sa na listine umiestňuje medzi štvrtým a siedmym miestom. Výrok hodnotíme ako pravdivý.

volebného štábu

najnovšej kandidátke


Teraz boli zverejnené niekedy pred 2 týždňami, tak najviac stratili slovenské občianstvo tí, čo sa vydali alebo išli do Čiech, do Nemecka, tých maďarských prípadov bolo najmenej.

Správu o počte občanov, ktorý prišli o SR občianstvo uviedla 20. januára 2012, Ľubomíra Miklovičová z komunikačného odboru rezortu vnútra.